
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 30 

10 Φεβρουαρίου/ίβ9&^ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 34 
Κωδικοποίηση διατάξεων νόμων περί εμπορικών μισθώ¬ 
σεων. 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις του άρθρου 3 του ν. 
2235/94 «τροποποίηση του ν. 1703/1987 και του ν. 813/ 
1978» (Α’. 145) με πρόταση του Υπουργού Εμπορίου απο¬ 
φασίζουμε», την κωδικοποίηση διατάξεων νόμων περί 
εμπορικών μισθώσεων» 

ΚΕΦΑΛΑΙΟ Α’ 

ΕΚΤΑΣΗ ΙΣΧΥΟΣ ΔΙΑΤΑΞΕΩΝ 
Αρθρο 1 

Προστατευόμενες δραστηριότητες 
(άρθ. 8 παρ. 3 ν. 52/75, 1, 3 περ. β', 31 παρ. 1 εδ. β’ ν. 

813/78,1 ν. 1229/82, 36 παρ. 2 ν. 1316/83) 

1. Στις διατάξεις του παρόντος υπάγονται οι μισθώσεις 
ακινήτων οι οποίες συνάπτονται για: 

α. επιχείρηση σ' αυτά εμπορικών πράξεων ή για άσκηση 
επαγγέλματος ή δραστηριότητας που προστατεύεται από 
το παρόν, 

β. εγκατάσταση γενικώς εκπαιδευτηρίων και παιδικών 
σταθμών, 

γ. στέγαση κλινικών και κάθε φύσης νοσηλευτικών ιδρυ¬ 
μάτων, 

δ. χρησιμοποίησή τους ως εντελώς απαραίτητων βοη¬ 
θητικών χώρων άλλων ακινήτων, στα οποία ασκούνται οι 
δραστηριότητες που προβλέπονται από το παρόν άρθρο. 
Διακοπή της άσκησης των δραστηριοτήτων αυτών μέχρι 
έξι (6) μήνες δεν αίρει την προστασία που παρέχει το πα¬ 
ρόν. 

ε. στέγαση και λειτουργία φαρμακείων και φαρμακαπο¬ 
θηκών. 

στ. στέγαση οίκων ευγηρίας. 

Στις διατάξεις του παρόντος υπάγονται και οι μισθώσεις 
από αναπήρους ή τραυματίες πολέμου που ρυθμίζει το 
άρθρο 8 παρ. 3 του ν. 52/1975, εφόσον ο μισθωτής ή οι 
καθολικοί διάδοχοί του βρίσκονται στην κατοχή του μι¬ 
σθίου την 1 η Σεπτεμβρίου 1978. 

2. Σε περίπτωση μικτής χρήσης, για την υπαγωγή της μί¬ 
σθωσης στις διατάξεις του παρόντος λαμβάνεται υπόψη η 
προέχουσα χρήση του μισθίου. 


Άρθρο 2 

Προστατευόμενα επαγγέλματα 
(άρθ. 2 ν. 813/78, 13 ν. 834/78, 11 ν. 1229/82, 2 ν. 

1861/89, 6 παρ. 2 ν. 1898/90) 

1. Στις διατάξεις του παρόντος υπάγονται και οι μισθώ¬ 
σεις ακινήτων οι οποίες συνάπτονται για να στεγασθούν: 

α. δικηγορικά γραφεία, 
β. ιατρεία, 
γ. οδοντιατρεία, 

δ. γραφεία διπλωματούχων μηχανικών και υπομηχανι¬ 
κών και εκείνων που εξομοιώνονται με αυτούς, σύμφωνα 
με τις σχετικές ειδικές διατάξεις, 
ε. συμβολαιογραφεία, 
στ. γραφεία δικαστικών επιμελητών, 
ζ. κτηνιατρεία, 
η. λογιστικά γραφεία, 
θ. γραφεία άμισθων υποθηκοφυλακείων, 
ι. αναγνωρισμένα φιλανθρωπικά ιδρύματα που υπάγο¬ 
νται στις διατάξεις του α.ν. 2039/1939. 

2. Η παράγραφος 2 του προηγούμενου άρθρου έχει 
εφαρμογή και στις μισθώσεις του παρόντος άρθρου. 

Άρθρο 3 

Χώροι διάθεσης υγρών καυσίμων 
(άρθ. 9 παρ. 2-4 ν. 1229/82) 

1. Στις διατάξεις του παρόντος υπάγονται και οι μισθώ¬ 
σεις ή υπομισθώσεις χώρων με εγκαταστάσεις για τη διά¬ 
θεση στο κοινό υγρών καυσίμων, εφόσον η μίσθωση ή 
υπομίσθωση αποτελεί παράλληλα προϋπόθεση για να λει¬ 
τουργεί σύμβαση εμπορικής συνεργασίας μεταξύ μισθωτή 
και εκμισθωτή ή υπομισθωτή και υπεκμισθωτή. 

2. Οι παραπάνω μισθώσεις ή υπομισθώσεις λύνονται σε 
κάθε περίπτωση αυτοδικαίως: 

α) αν λυθεί η σύμβαση εμπορικής συνεργασίας: αα) 
ύστερα από καταγγελία για υπαίτια παράβαση όρου της, 
ββ) για λόγο προβλεπόμενο από το νόμο, γγ) από ανώτερη 
βία, 

β) αν καταδικασθεί αμετάκλητα ο μισθωτής ή ο υπομι¬ 
σθωτής για οποιοδήποτε ποινικό αδίκημα σχετικό με την 
ελλειμματική παράδοση προϊόντων που διαπράχθηκε κατά 
υποτροπή με δόλο. 

3. Οι διατάξεις του άρθρου αυτού εφαρμόζονται και σε 
συμβάσεις που υφίσταντο κατά την 17 Φεβρουάριου 
1982. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Αρθρο 4 

Μη προστατευόμενες μισθώσεις 

(άρθ. 3ν. 813/78,1 παρ. 1 ν. 1279/82,44παρ. 7 περ. δν. 
1566/85, 21 ν. 1646/86, 34 ν. 1759/88, 7 ν. 1898/90, 5 
παρ. 4 ν. 1900/90, 1 παρ. 1 ν. 1930/91,55 ν. 1969/91, 
40 ν. 2008/92, 27 παρ. 7 ν. 2009/92,10 παρ. 3 ν. 2041 / 
92, 2 παρ. 5-7 ν. 2235/94) 

1. Δεν υπάγονται στις διατάξεις του παρόντος: 
α. οι μισθώσεις οι οποίες, κατά την καλή πίστη και τα συ¬ 
ναλλακτικά ήθη συνάπτονται συνήθως για χρονικό διά¬ 
στημα που δεν υπερβαίνει το έτος, 
β. οι μισθώσεις χώρων αποκλειστικώς για διενέργεια 
διαφημίσεων με οποιοδήποτε τρόπο καθώς και οι μισθώ¬ 
σεις κοινόχρηστων χώρων για τοποθέτηση διαφημιστικών 
πινακίδων, 

γ. οι μισθώσεις στις οποίες το μίσθιο χρησιμοποιείται ως 
οικοτροφείο, 

δ. οι μισθώσεις χώρων εντός συνοριακών σταθμών ή πε¬ 
ριοχών λιμένων ή αεροδρομίων, 
ε. οι μισθώσεις χώρων εντός δημόσιων, δημοτικών ή 
κοινοτικών κήπων και αλσών που ανήκουν στο δημόσιο, 
τους δήμους ή τις κοινότητες, 
στ. οι μισθώσεις χώρων εντός νεκροταφείων, 
ζ. οι μισθώσεις ακινήτων εντός αρχαιολογικών χώρων, 
η. οι μισθώσεις εντός χώρων που ανήκουν στα ανώτατα 
εκπαιδευτικά ιδρύματα, 

θ. οι μισθώσεις ακινήτων που έχουν χαρακτηρισθεί ως 
διατηρητέα, οι οποίες συνάπτονται μετά την 1 η Σεπτεμ¬ 
βρίου 1990, 

ι. οι μισθώσεις σχολικών κυλικείων, 
ια. οι μισθώσεις χώρων που χρησιμοποιούνται ως κυλι¬ 
κεία ή για την εγκατάσταση διαφημίσεων και βρίσκονται 
σε αθλητικά κέντρα και γυμναστήρια τα οποία αποτελούν 
Ν.Π.Δ.Δ. και διέπονται από τις διατάξεις του ν. 423/1976. 
Η ρύθμιση αυτή εφαρμόζεται και στις υφιστάμενες την 
18η Σεπτεμβρίου 1986 μισθώσεις των χώρων αυτών, 
ιβ. οι μισθώσεις χώρων που χρησιμοποιούνται ως κυλι¬ 
κεία ή για την εγκατάσταση διαφημίσεων και βρίσκονται 
στο Ολυμπιακό Κέντρο Αθήνας, στα δημόσια, δημοτικά ή 
κοινοτικά αθλητικά κέντρα. Η ρύθμιση αυτή εφαρμόζεται 
και στις υφιστάμενες την 18η Σεπτεμβρίου 1986 μισθώ¬ 
σεις των χώρων αυτών, 

ιγ. οι μισθώσεις ακινήτων τα οποία αποκτώνται από την 
Ευρωπαϊκή Κοινότητα και τα όργανά της για τη στέγαση 
των υπηρεσιών της ή των υπηρεσιών των οργάνων της, 
ανεξαρτήτως του χρόνου σύναψης των μισθώσεων αυτών, 
ιδ. οι μισθώσεις χώρων εντός του Μεγάρου Μουσικής 
Αθηνών, 

ιε. οι μισθώσεις ακινήτων ιδιοκτησίας της Διεθνούς Έκ¬ 
θεσης Θεσσαλονίκης που χρησιμοποιούνται ή προορίζο¬ 
νται να χρησιμοποιηθούν ως εκθεσιακοί χώροι, 

' ιστ. οι μισθώσεις καταστημάτων διάθεσης οπωροκη- 
πευτικών προϊόντων των Κεντρικών Λαχαναγορών Αθη¬ 
νών και Θεσσαλονίκης, 

ιζ. οι μισθώσεις ακινήτων, των οποίων κύριος ή εκμισθω¬ 
τής είναι το ΝΠΔΔ με την επωνυμία «Χρηματιστήριο Αξιών 
Αθηνών» και που είναι αναγκαία για τη στέγαση των υπη¬ 
ρεσιών του, της ανώνυμης εταιρίας που έχει συσταθεί από 
αυτό με την επωνυμία «Εταιρεία Αποθετηρίων Τίτλων» κα¬ 
θώς και των υπηρεσιών της εποπτεύουσας αυτά υπηρε¬ 


σίας του Υπουργείου Εθνικής Οικονομίας, 

ιη. οι μισθώσεις ακινήτων που αποδεδειγμένα αποκτή¬ 
θηκαν, αυτά ή το οικόπεδο επί του οποίου ανεγέρθηκαν, 
με εισαγωγή συναλλάγματος από τον εκμισθωτή, το οποίο 
αντιστοιχεί τουλάχιστον στα 2/3 της αξίας τους ή η αξία 
αυτή καλύφθηκε κατά το αυτό ποσοστό με εισαγωγή συ¬ 
ναλλάγματος και ο μισθωτής έχει συμπληρώσει στη χρήση 
του μισθίου διάρκεια τουλάχιστον δώδεκα (12) ετών. Στο 
χρόνο αυτό συνυπολογίζεται και ο χρόνος των δικαιοπαρό- 
χων του. Στις περιπτώσεις του εδαφίου αυτού εφαρμόζο¬ 
νται αναλόγως οι διατάξεις των άρθρων 59 και 60 του πα¬ 
ρόντος. 

2. Μισθωτικές συμβάσεις ακινήτων, ιδιοκτησίας ασφα¬ 
λιστικών οργανισμών (Ν.Π.Δ.Δ.) αρμοδιότητας Υπουρ¬ 
γείου Υγείας, Πρόνοιας και Κοινωνικών Ασφαλίσεων, που 
υπάγονται με οποιοδήποτε τρόπο στην προστασία του πα¬ 
ρόντος, παύουν να ισχύουν μετά την 18η Μαρτίου 1988, 
εφόσον ο μισθωτής δεν ασκεί ο ίδιος εκμετάλλευση σχο 
μίσθιο. Από τις 18 Μαρτίου 1988 η μισθωτική σχέση συνε¬ 
χίζεται μεταξύ του ιδιοκτήτη και του υπομισθωτή. 

ΚΕΦΑΛΑΙΟ Β’ 

ΔΙΑΡΚΕΙΑ ΜΙΣΘΩΣΗΣ 
Άρθρο 5 

Ελάχιστη διάρκεια και συμβατική λύση 
(άρθ. 4, 28 παρ. 1 εδ. 1 ν. 813/78, 9 παρ. 1 ν. 1229/82, 2 
παρ. 8 ν. 2235/94) 

1. Η μίσθωση ισχύει για εννέα (9) έτη, ακόμη και αν έχει 
συμφωνηθεί για βραχύτερο ή αόριστο χρόνο, μπορεί όμως 
να λυθεί με νεότερη συμφωνία που αποδεικνύεται με έγ¬ 
γραφο βέβαιης χρονολογίας. 

2. Οι διατάξεις του παρόντος εφαρμόζονται και σε μι¬ 
σθώσεις που έχουν συναφθεί για χρόνο μεγαλύτερο των 
εννέα (9) ετών. 

3. Μισθώσεις ακινήτων για τη στέγαση δημόσιων εκπαι¬ 
δευτηρίων επιτρέπεται να συναφθούν και για βραχύτερο 
χρόνο, εφόσον αυτά βρίσκονται σε κωμοπόλεις με πληθυ¬ 
σμό μέχρι πέντε χιλιάδων (5.000) κατοίκων. 

4. Οι μισθώσεις του άρθρου 2 ισχύουν για τρία (3) έτη, 
ακόμη και αν έχουν συμφωνηθεί για βραχύτερο ή αόριστο 
χρόνο, μπορεί όμως να λυθούν με νεότερη συμφωνία που 
αποδεικνύεται με έγγραφο βέβαιης χρονολογίας. 

Άρθρο 6 
Παράταση 

(άρθ. 18,19, 20 παρ. 1,22, 28 παρ. 1 εδ. 2 ν. 813/78,7 ν. 

1219/81,4,10 παρ. 1 ν. 2041 /92, 2 παρ. 20 ν. 2235/94) 

1. Ο μισθωτής κατά τη λήξη της μίσθωσης δικαιούται να 
την παρατείνει μία φορά για τόσο χρόνο όσος υπολείπεται 
για τη συμπλήρωση δώδεκα (12) συνολικά ετών από την 
έναρξή της. Στις μισθώσεις του άρθρου 2 του παρόντος ο 
μισθωτής κατά τη λήξη της μίσθωσης δικαιούται να την 
παρατείνει, μία φορά, για τόσο χρόνο όσος υπολείπεται 
για τη συμπλήρωση τεσσάρων (4) συνολικά ετών από την 
έναρξή της. 

2. Οι συμβαλλόμενοι κατά τη διάρκεια της μίσθωσης 
έχουν δικαίωμα να ορίσουν χρόνο παράτασης διαφορετικό 
από τον προβλεπόμενο στην προηγούμενη παράγραφο. Η 
σχετική συμφωνία αποδεικνύεται με έγγραφο βέβαιης 
χρονολογίας. Στην περίπτωση αυτή περαιτέρω παράταση 
δε χωρεί, αν μαζί με το συμφωνημένο χρόνο παράτασης 

συμπληρώνεται χρόνος μεγαλύτερος από δώδεκα (12) 
έτρ. 

3. Το δικαίωμα παράτασης που προβλέπεται στην παρ. 
1 ασκείται με έγγραφη δήλωση προς τον εκμισθωστή έξι 
(6) μήνες πριν από τη λήξη της μίσθωσης, αλλιώς ο μισθω¬ 
τής εκπίπτει από αυτό. Στη δήλωση πρέπει να μνημονεύο¬ 
νται η υποχρέωση του εκμισθωτή που ορίζεται στην επό¬ 
μενη παράγραφο καθώς και οι συνέπειες από την παρά¬ 
λειψη αυτή. 

4.0 εκμισθωτής υποχρεούται τέσσερις (4) τουλάχιστον 
μήνες πριν από τη λήξη της μίσθωσης να δηλώσει εγγρά- 
φως στο μισθωτή, αν αποδέχεται ή αρνείται την παρά¬ 
ταση. Οι λόγοι της άρνησης πρέπει να αναφέρονται ειδι- 
κώς. Η παρέλευση άπρακτης της παραπάνω προθεσμίας 
θεωρείται ως αποδοχή της παράτασης. 

5. Ο εκμισθωτής δικαιούται να αρνηθεί την παράταση, 
αν συντρέχει λόγος καταγγελίας κατά τα άρθρα 15, 16, 
23, 25, 37, 39 έως 42 του παρόντος. 

6. Αν ο μισθωτής αμφισβητεί τη βασιμότητα των λόγων 
άρνησης του εκμισθωτή, δικαιούται, μέσα σε αποκλει¬ 
στική προθεσμία ενός μήνα από την επίδοση σ’ αυτόν της 
άρνησης του εκμισθωτή, να ζητήσει από το δικαστήριο την 
αναγνώριση του αβασίμου των λόγων. Αμφισβήτηση της 
βασιμότητας των παραπάνω λόγων με ένσταση δεν επι¬ 
τρέπεται, εκτός αν η αγωγή απόδοσης του μισθίου ασκή¬ 
θηκε μέσα στην προθεσμία του προηγούμενου εδαφίου. 
Αν η αγωγή του πρώτου εδαφίου απορριφθεί, το μίσθιο 
αποδίδεται, ακόμη κι αν ασκήθηκ ε ένδικο μέσο κατά της 
απόφασης. 

ΚΕΦΑΛΑΙΟ Γ’ 

ΜΙΣΘΩΜΑ 
Άρθρο 7 

Καθορισμός και αναπροσαρμογή 
(άρθ. 5 ν. 813/78, 1 ν. 2041/92, 71 παρ. 1 ν. 2065/92, 2 
παρ. 9, 27 και 28 ν. 2235/94) 

1. Το μίσθωμα κατά τη σύναψη της σύμβασης καθορίζε¬ 
ται ελεύθερα από τους συμβαλλομένους και αναπροσαρ¬ 
μόζεται κατά τα χρονικά διαστήματα και το ύψος που ορί¬ 
ζεται στη σύμβαση. Όρος για ποσοστιαία σταδιακή ανα¬ 
προσαρμογή του μισθώματος, που συνομολογείται μετά 
την 1 η Σεπτεμβρίου 1994, ισχύει και για χρόνο (συμβατικό 
ή με αναγκαστική παράταση), για τον οποίο δεν έχει προ- 
βλεφθεί σταδιακή αναπροσαρμογή, εφόσον τα μέρη δεν 
έχουν αποκλείσει την ισχύ του για χρόνο που δεν προβλέ- 
πεται από τη σύμβαση. 

2. Σε περίπτωση που δεν υπάρχει συμφωνία αναπρο¬ 
σαρμογής του μισθώματος ή αυτή έχει εξαρτηθεί από 
άκυρη ρήτρα, η αναπροσαρμογή γίνεται μετά διετία από 
την έναρξη της σύμβασης και καθορίζεται σε ποσοστό 
ετησίως όχι κατώτερο του έξι τοις εκατό (6%) της αντικει¬ 
μενικής αξίας του μισθίου και για τους ακάλυπτους χώ¬ 
ρους του τέσσερα τοις εκατό (4%) και στις περιοχές που 
δεν ισχύει το σύστημα αυτό, της αγοραίας αξίας τους, 
εκτός αν συντρέχουν εξαιρετικοί λόγοι που επιβάλλουν 
διαφορετική ρύθμιση και οι οποίοι πρέπει να μνημονεύο¬ 
νται στη σύμβαση. Η αληθινή έννοια του προηγούμενου 
εδαφίου είναι ότι είναι ισχυρή η τιμαριθμητική ρήτρα ανα¬ 
προσαρμογής μισθώματος, η οποία περιέχεται στην μι¬ 
σθωτική σύμβαση, έστω και αν αυτή συμφωνήθηκε πριν 
από την 1 Μαίου 1992. 


3. Περαιτέρω αναπροσαρμογή του οριζόμενου κατά τις 
διατάξεις της προηγούμενης παραγράφου μισθώματος γί¬ 
νεται κάθε έτος και ανέρχεται σε ποσοστό εβδομήντα πέ¬ 
ντε τοις εκατό (75%) του τιμαρίθμου του κόστους ζωής, 
όπως αυτό έχει καθορισθεί από την Τράπεζα της Ελλάδος 
για τους αμέσως προηγούμενους δώδεκα (12) μήνες. Η 
αληθινή έννοια του προηγούμενου εδαφίου είναι ότι αυτό 
εφαρμόζεται και σε περίπτωση που το συμφωνημένο μί¬ 
σθωμα υπερβαίνει το έξι τοις εκατό (6%) της αντικειμενι¬ 
κής αξίας του μισθίου, ή της αγοραίας αξίας, όπου δεν 
ισχύει το σύστημα αυτό. 

4. Σε κάθε περίπτωση μπορεί να ζητηθεί αναπροσαρ¬ 
μογή του μισθώματος με τη συνδρομή του άρθρου 388 του 
Αστικού Κώδικα. 

5. Το εκάστοτε αναπροσαρμοζόμενο μίσθωμα καθίστα¬ 
ται απαιτητό από την κοινοποίηση της έγγραφης όχλησης 
του εκμισθωτή. 

Άρθρο 8 

Αξία μισθίου (γενικά) 

(άρθ. 8 παρ. 1-4, 6 ν. 2041/92, 71 παρ. 2 ν. 2065/92) 

1. Για τον προσδιορισμό της αξίας των μίσθιων ακινήτων 
τα οποία υπάγονται στις διατάξεις του παρόντος, λαμβά- 
νονται υπόψη η Τιμή Ζώνης (Τ.Ζ.), ο Συντελεστής Αξιο¬ 
ποίησης Οικοπέδου (Σ.Α.Ο.), ο Συντελεστής Εμπορικότη¬ 
τας (Σ.Ε.), ο Συντελεστής Οικοπέδου (Σ.Ο.), ο Συντελε¬ 
στής Συμμετοχής Οικοπέδου (Σ.Σ.Ο.) και ο Συντελεστής 
Εκμετάλλευσης Ισογείου (Κ), όπως καθορίζονται από τις 
αποφάσεις του Υπουργού Οικονομικών που εκδόθηκαν με 
βάση το άρθρο 41 του ν. 1249/1982, όπως τροποποιή¬ 
θηκε με το άρθρο 14 του ν. 1473/1984. Ειδικά ο συντελε¬ 
στής εμπορικότητας λαμβάνεται υπόψη μόνο για το ισό¬ 
γειο. Επίσης λαμβάνονται υπόψη οι συντελεστές θέσης, 
παλαιότητας και ορόφου, οι οποίοι καθορίζονται ως εξής: 

α) Ο συντελεστής θέσης (Σ.θ) λαμβάνεται υπόψη, όταν 
το ακίνητο έχει προσόψεις σε δύο ή περισσότερες οδούς 
ή πρόσοψη σε πλατεία και καθορίζεται σε 1,08 για όλα τα 
ακίνητα και τους ακάλυπτους χώρους. 

β) Ο συντελεστής παλαιότητας (Σ.παλ.) για μίσθια πα¬ 
λαιότητας: 

αα) μέχρι και πέντε ετών σε 1, 

ββ) από πέντε μέχρι και δέκα ετών σε 0,90 και 

γγ) από δέκα ετών και άνω σε 0,80. 

Η παλαιότητα αρχίζει να υπολογίζεται μετά δύο έτη από 
την έκδοση της οικοδομικής άδειας ή από την τελευταία 
αναθεώρησή της ή από την έκδοση πράξης νομιμοποίη¬ 
σης για αυθαίρετα κτίσματα. 
γ) ο συντελεστής ορόφου (Σ.ορ.) καθορίζεται: 

Α) Υπόγειο: 

αα) Όταν έχει είσοδο σε οδό, ακάλυπτο χώρο του οικο¬ 
πέδου ή αίθριο<σε: 

0,60 όταν-ο Σ.Ε. είναι ίσος με 1,0 
0,80 όταν ο Σ.Ε. είναι μεγαλύτερος του 1,0 και μικρότε¬ 
ρος ή ίσος του 2,0 

1,00 όταν ο Σ.Ε. είναι μεγαλύτερος του 2,0 και μικρότε¬ 
ρος ή ίσος του 3,0 

1,20 όταν ο Σ.Ε. είναι μεγαλύτερος του 3,0 και μικρότε¬ 
ρος ή ίσος του 4,0 

1,50 όταν ο Σ.Ε. είναι μεγαλύτερος του 4,0 
ββ) Όταν έχει είσοδο από τον ισόγειο χώρο του μισθίου 
σε: 

0,40 όταν ο Σ.Ε. είναι ίσος με 1,0 

0,60 όταν ο Σ.Ε. είναι μεγαλύτερος του 1,0 και μικρότε¬ 
ρος ή ίσος του 2,0 

0,80 όταν ο Σ.Ε. είναι μεγαλύτερος του 2,0 και μικρότε¬ 
ρος ή ίσος του 3,0 

1,00 όταν ο Σ.Ε. είναι μεγαλύτερος του 3,0 και μικρότε¬ 
ρος ή ίσος του 4,0 

1,20 όταν ο Σ.Ε. είναι μεγαλύτερος του 4,0 

γγ) Όταν έχει είσοδο αποκλειστικά από κλειστό κλιμα¬ 
κοστάσιο σε 0,40 για όλες τις περιπτώσεις. 

Β) Ισόγειο: 

Ο συντελεστής ορόφου για το ισόγειο καθορίζεται σε 

1,0 

Γ) Α’ όροφος 

0,90 όταν ο Σ.Ε. είναι ίσος με 1,0 

1,20 όταν ο Σ.Ε. είναι μεγαλύτερος του 1,0 και μικρότε¬ 
ρος ή ίσος του 2,0 

1,40 όταν ο Σ.Ε. είναι μεγαλύτερος του 2,0 και μικρότε¬ 
ρος ή ίσος του 3,0 

1,50 όταν ο Σ.Ε. είναι μεγαλύτερος του 3,0 και μικρότε¬ 
ρος ή ίσος του 4,0 

1,60 όταν ο Σ.Ε. είναι μεγαλύτερος του 4,0 
, Δ) Λοιποί όροφοι: 

0,80 όταν ο Σ.Ε. είναι ίσος με 1,0 

1,00 όταν ο Σ.Ε. είναι μεγαλύτερος του 1,0 και μικρότε¬ 
ρος ή ίσος του 2,0 

1,10 όταν ο Σ.Ε. είναι μεγαλύτερος του 2,0 και μικρότε¬ 
ρος ή ίσος του 3,0 

1,20 όταν ο Σ.Ε. είναι μεγαλύτερος του 3,0 και μικρότε¬ 
ρος ή ίσος του 4,0 

1,30 όταν ο Σ.Ε. είναι μεγαλύτερος του 4,0. 

Ειδικά για ακίνητα τα οποία έχουν ανεγερθεί με σκοπό 
να λειτουργήσουν μόνο ως καταστήματα (εμπορικά κέ¬ 
ντρα) και για κτίρια γραφείων των οποίων η οικοδομική 
άδεια έχει εκδοθεί από το έτος 1985 και μετά, εφόσον και 
στις δύο περιπτώσεις, τα κτίρια βρίσκονται σε οικόπεδο με 
Σ.Ε. μεγαλύτερο του 2,0, ο συντελεστής ορόφου για 
όλους τους υπέρ το ισόγειο ορόφους ορίζεται σε 1,80 και 
για το υπόγειο σε 1,50. 

2. Υπόγειο κατά την έννοια των προηγούμενων διατά¬ 
ξεων θεωρείται ο όροφος ή τμήμα ορόφου που έχει χαρα- 
κτηρισθεί ως υπόγειο στη σχετική άδεια της πολεοδο¬ 
μίας. 

3. Για τον υπολογισμό της αξίας ισογείου με εσωτερικό 
ανοιχτό εξώστη (πατάρι) η επιφάνεια του τελευταίου προ¬ 
στίθεται στην επιφάνεια του ισογείου, πολλαπλασιασμένη 
με το 0,15. 

4. Ο υπολογισμός της αξίας των κτιρίων γίνεται με τον 
ακόλουθο τύπο: 

α) Αξία ισογείου = Τ.Ζ. X Σ.Ε. X Σ.θ. X Σ.ορ. X Σ.παλ. X 
Επιφάνεια ισογείου + (0,15 X Επιφ. παταριού)]. 

β) Αξία υπογείου = Τ.Ζ. X Σ.ορ. X Σ.παλ. X Επιφάνεια 
υπογείου 

γ) Αξία υπέρ το ισόγειο ορόφων = Τ.Ζ. X Σ.θ. X Σ.ορ. X 
Σ.παλ. X Επιφάνεια ορόφου. 

5. Οι διατάξεις του παρόντος άρθρου εφαρμόζονται και 
στις δίκες που ήταν εκκρεμείς την 1η Μαίου 1992. 

Άρθρο 9 

Αξία ακάλυπτων χώρων 

(άρθ. 5 παρ. 2 εδ. β-ε ν. 813/78, 8 παρ. 5, 6 ν. 2041/92, 
71 ν. 2065/92, Α.Υ. Δίκ/νης 81775/91) 

1. Ακάλυπτοι χώροι είναι τα μη δομημένα οικόπεδα και 


τα υπαίθρια θέατρα, οι υπαίθριοι κινηματογράφοι, οι υπαί¬ 
θριοι χώροι στάθμευσης αυτοκινήτων. Στους χώρους οι 
οποίοι καλύπτονται κατά ποσοστό μέχρι 30% της συνολι¬ 
κής τους έκτασης από κτίσματα σε συνολική επιφάνεια 
ισογείου και ορόφων, τα κτίσματα υπολογίζονται με συ¬ 
ντελεστή απόδοσης 6% και ο ακάλυπτος χώρος που προ¬ 
κύπτει από την αφαίρεση της συνολικής επιφάνειας των 
κτισμάτων από τη συνολική επιφάνεια του οικοπέδου με 
συντελεστή 4%. Στις περιπτώσεις που το κτίσμα καλύπτει 
συνολική επιφάνεια μεγαλύτερη από το 30% της επιφά¬ 
νειας του οικοπέδου και αναφέρεται στο συμβόλαιο και 
χρήση ακάλυπτου χώρου ή πυλωτής ή δώματος από το μι¬ 
σθωτή, εφαρμόζεται μειωτικός συντελεστής 0,15 επί της 
επιφάνειας το υ ακάλυπτου χώρου. Ο συντελεστής από¬ 
δοσης και στην περίπτωση αυτή για το κτίσμα καθορίζεται 
6% και για τον ακάλυπτο χώρο σε 4%. 

2. Η αξία των ακάλυπτων χώρων υπολογίζεται με τον 
ακόλουθο τύπο: 

Σ.θ. X Τ.Ζ. X Σ.Θ. X [ Σ.Α.Ο. X Σ.Σ.Ο. + Κ (Σ.Ε.-1) ] X 
Επιφάνεια οικοπέδου, όπου η επιφάνεια οικοπέδου λαμ- 
βάνεται σε τετραγωνικά μέτρα σύμφωνα με την προηγού¬ 
μενη παράγραφο. 

Οι διατάξεις της παρούσας παραγράφου εφαρμόζονται 
' και στις δίκες που ήταν εκκρεμείς την 1 η Μαίου 1992. 

Άρθρο 10 

Αξία κτιρίων ειδικών χρήσεων 
(άρθ. 2 παρ. 25 εδ. 1-2 ν. 2235/94) 

Η αντικειμενική αξία ειδικά των μίσθιων ακινήτων που 
χρησιμοποιούνται για τη στέγαση ξενοδοχείων, κινηματο¬ 
γράφων και θεάτρων, κλινικών, ιδιωτικών εκπαιδευτηρίων 
και ιδιωτικών οίκων ευγηρίας, σταθμών αυτοκινήτων, πρα¬ 
τηρίων υγρών καυσίμων και λοιπών ειδικών κτιρίων, υπο¬ 
λογίζεται από 1ης Σεπτεμβρίου 1994 σύμφωνα με τις 
εκάστοτε ισχύουσες αποφάσεις του Υπουργού Οικονομι¬ 
κών, που εκδίδονται με βάση το άρθρο 41 του ν. 1249/ 
1982, όπως τροποποιήθηκε από το άρθρο 14 του ν. 1473/ 
1984 και αφορούν τον υπολογισμό της αξίας ειδικών κτι¬ 
ρίων. Αν το μίσθιο έχει εκμισθωθεί με εξοπλισμό, το ύψος 
του πρόσθετου μισθώματος για τον εξοπλισμό προσδιορί¬ 
ζεται ιδιαίτερα από το δικαστήριο. 

ΚΕΦΑΛΑΙΟ Δ’ 

ΠΑΡΑΧΩΡΗΣΗ ΧΡΗΣΗΣ - ΜΕΤΑΒΙΒΑΣΗ ΜΙΣΘΩΤΙΚΗΣ 
ΣΧΕΣΗΣ - ΜΙΣΘΩΣΗ ΑΠΟ ΜΗ ΔΙΚΑΙΟΥΜΕΝΟ 

Άρθρο 11 

Παραχώρηση χρήσης 

(άρθ. 6 παρ. 1 -2 ν. 813/78, 2 παρ. 1,9 παρ. 4 εδ. α’-β’, 
) 3 ν. 2041/92) 

1. Η ολική ή μερική παραχώρηση του μισθίου σε τρίτον 
δεν επιτρέπεται εκτός από αντίθετη συμφωνία των με¬ 
ρών. Επιτρέπεται πάντως μετά τριετία από τη σύναψη της 
μίσθωσης η παραχώρηση της χρήσης του μισθίου σε εται¬ 
ρία προσωπική ή περιορισμένης ευθύνης, που θα συστα- 
θεί με ελάχιστη συμμετοχή και του μισθωτή κατά ποσοστό 
35%. Έναντι του εκμισθωτή ευθύνονται εις ολόκληρον και 
ο μισθωτής και η εταιρία στην οποία παραχωρήθηκε η 
χρήση του μισθίου. Μεταβολή των προσώπων των εταίρων 
με σύμβαση, εκτός από το πρόσωπο του μισθωτή, επιτρέ¬ 
πεται για μία φορά. Δεύτερη μεταβολή επιφέρει λύση της 
μίσθωσης, εκτός αν υπάρχει έγγραφη συναίνεση του εκμι- 

σθωτή. Στις περιπτώσεις αυτές πρέπει να γνωστοποιείται 
εγγράφως στον εκμισθωτή μέσα σε προθεσμία τριάντα 
(30) ημερών τόσο η σύναψη των συμβάσεων όσο και τα 
στοιχεία εκείνων προς τους οποίους έγινε η παραχώρηση. 
Στις περιπτώσεις αυτές το καταβαλλόμενο μίσθωμα αυξά¬ 
νεται κατά 20%. 

2. Αν συναφθεί υπομίσθωση, παρά την απαγόρευση της 
προηγούμενης παραγράφου, ο ιδιοκτήτης ή ο εκμισθωτής 
μπορεί να καταγγείλει τη μίσθωση χωρίς να υποχρεούται 
να αποζημιώσει το μισθωτή. 

3. Η παράγραφος 1 του παρόντος άρθρου εφαρμόζεται 
και σε παραχωρήσεις που έγιναν πριν από την 4η Μαϊου 
1992. Στις περιπτώσεις αυτές η αύξηση του μισθώματος 
οφείλεται από την επίδοση της αγωγής. 

Άρθρο 12 

Μεταβίβαση μισθωτικής σχέσης 
(άρθ. 6 παρ. 3-4 ν. 813/78) 

1. Ο μισθωτής σε περίπτωση βαριάς νόσου του, η οποία 
συνεπάγεται πλήρη ανικανότητά του να συνεχίσει την επι¬ 
χείρηση που ασκεί στο μίσθιο, έχει το δικαίωμα να μεταβι¬ 
βάσει ολοκληρωτικά τη μισθωτική σχέση σε τρίτον μέσα 
σε ένα έτος από την επέλευση της νόσου. Σε περίπτωση 
θανάτου του μισθωτή, το δικαίωμα αυτό μπορούν να ασκή¬ 
σουν ο σύζυγος ή τα τέκνα του μέσα σε ένα (1) έτος από 
την αποδοχή της κληρονομιάς. 

2. Για τη μεταβίβαση της μισθωτικής σχέσης απαιτείται 
σύμβαση μεταξύ του μισθωτή και εκείνου προς τον οποίο 
γίνεται η μεταβίβαση καθώς και έγγραφη αναγγελία της 
σύμβασης από εκείνον που μεταβιβάζει προς τον εκμι¬ 
σθωτή, που να περιέχει τους όρους της σύμβασης. Εκεί¬ 
νος που μεταβιβάζει ενέχεται εις ολόκληρον με εκείνον 
προς τον οποίο έγινε η μεταβίβαση για τις υποχρεώσεις 
που απορρέουν από τη μίσθωση, οι οποίες υπήρχαν κατά 
το χρόνο της μεταβίβασης. 

Άρθρο 13 

Φαρμακεία - Φαρμακαποθήκες 
(άρθ. 6 παρ. 5 ν. 813/78, 2 παρ. 2 ν. 2041 /92) 

Επιτρέπεται η πρόσληψη συνεταίρου και η συστέγαση 
φαρμακείων και φαρμακαποθηκών καθώς και η παραχώ¬ 
ρηση του μισθίου στις εταιρίες που προβλέπονται από τα 
άρθρα 6 και 8 του ν. 328/1976 και τα άρθρα 7 και 8 του ν. 
1963/1991 χωρίς μεταβολή στη μισθωτική σχέση. Αντί¬ 
γραφο του καταστατικού της εταιρίας που συνιστάται επι¬ 
δίδεται στον εκμισθωτή μέσα σε 15 μέρες από τη δημο¬ 
σίευση. Σε περίπτωση αποχώρησης οποιουδήποτε από 
τους συνεταίρους ή αποσυστέγασης συνεχίζεται για τους 
φαρμακοποιούς που παραμένουν στο μίσθιο η μίσθωση με 
τους όρους της αρχικής συμφωνίας, και αν δεν υπάρχει 
συμφωνία, κατά τις διατάξεις του παρόντος. 

Άρθρο 14 

Μίσθωση από μη δικαιούμενο 
(άρθ. 7 παρ. 2 ν. 813/78) 

1. Αν η μίσθωση συναφθεί από εκμισθωτή που δεν έχει 
τέτοιο δικαίωμα, η μίσθωση δεσμεύει τον κύριο ή το νομέα 
του ακινήτου, εφόσον ο μισθωτής τελεί σε καλή πίστη 
κατά την σύναψη της σύμβασης και ο κύριος δε διαυσρτυ- 
ρήθηκε εγγράφως προς τον μισθωτή μέσα σε τρεις (3) μή¬ 
νες από τότε που έλαβε γνώση της μίσθωσης. 


2. Αν το ακίνητο που μισθώθηκε είναι κληρονομικό, η 
προθεσμία της προηγούμενης παραγράφου αρχίζει από 
τη γνώση της μίσθωσης μετά την αποδοχή της κληρονο¬ 
μιάς. 

ΚΕΦΑΛΑΙΟ Ε’ 

ΚΑΤΑΓΓΕΛΙΑ ΜΙΣΘΩΣΗΣ 
1. Γενικές ρυθμίσεις 

Άρθρο 15 
(άρθ. 8 ν. 813/78) 

Η καταγγελία της μίσθωσης επιτρέπεται για τους λό¬ 
γους που προβλέπει το παρόν διάταγμα και ο Αστικός Κώ¬ 
δικας. Το άρθρο 66 του Εισαγωγικού Νόμου του Κώδικα 
Πολιτικής Δικονομίας εφαρμόζεται και εδώ. 

2. Καταγγελία για ιδιόχρηση και ανοικοδόμηση 

α. Καταγγελία για ιδιόχρηση 

Άρθρο 16 

Γενικά - Προϋποθέσεις 

(άρθ. 9 παρ. 2 εδ. 1 -3, 28 παρ. 2 ν. 313/78,4 ν. 1229/82) 

1. Ο εκμισθωτής μπορεί μετά τη λήξη του συμβατικού 
χρόνου της μίσθωσης, και σε κάθε περίπτωση όχι προτού 
περάσουν τρία (3) έτη, ή ως προς τις μισθώσεις του άρ¬ 
θρου 2 του παρόντος δεκαοκτώ (18) μήνες από την 
έναρξη της μίσθωσης να καταγγείλει τη μίσθωση για την 
άσκηση στο μίσθιο των δραστηριοτήτων του άρθρου 1 πε- 
ρίπτ. α’ εως γ’, ή, ως προς τις μισθώσεις του άρθρου 2, των 
δραστηριοτήτων κατά το άρθρο αυτό από τον ίδιο, τον κύ¬ 
ριο, τα τέκνα ή σύζυγό τους (ιδιόχρηση). 

2. Παραίτηση από το δικαίωμα καταγγελίας για το λόγο 
αυτό επιτρέπεται. 

3. Προϋπόθεση της καταγγελίας είναι η πρόθεση και η 
δυνατότητα ιδιόχρησης, καθώς και η άσκηση επί τριάντα 
μήνες του επαγγέλματος του εμπόοου ή δραστηριότητας 
που προστατεύεται από το παρόν. 

Αρθρο 17 

Άσκηση επαγγέλματος ή δραστηριότητας 
(άρθ. 9 παρ. 2 εδ. 4 ν. 813/78,4 ν. 1229/82, 2 παρ. 10, 2 
παρ. 30 ν. 2235/94) 

Η άσκηση του επαγγέλματος ή της δραστηριότητας που 
αναφέρονται στην τρίτη παράγραφο του προηγούμενου 
άρθρου δεν απαιτούνται: 

α) Στο πρόσωπο των κατιόντων του εκμισθωτή ή του κυ¬ 
ρίου σε περίπτωση καταγγελίας για ιδιόχρηση από αυτούς. 
Η αληθινή έννοια αυτής της διάταξης είναι ότι δεν απαιτεί¬ 
ται να ασκηθεί επάγγελμα εμπόρου επί τριάντα (30) μήνες 
από το τέκνο, έστω Και αν αυτό είναι συνιδιοκτήτης ή συ- 
νεκμισθωτής, ανεξάρτητα από το μέγεθος της μερίδας 
του. 

β) Στην περίπτωση που το μίσθιο του οποίου επιδιώκε¬ 
ται με την καταγγελία η ιδιόχρηση, αποκτήθηκε αυτό το 
ίδιο ή το οικόπεδο πάνω στο οποίο έχει ανεγερθεί, από τον 
εκμισθωτή ή τα τέκνα ή σύζυγό του με αγορά με συνάλ¬ 
λαγμα που έχει εισαχθεί από το εξωτερικό, το οποίο αντι¬ 
στοιχεί στα δύο τρίτα (2/3) τουλάχιστον της αξίας τους ή η 
αξία τους έχει καλυφθεί, κατά το ίδιο ποσοστό, με συνάλ¬ 
λαγμα που έχει εισαχθεί. 

γ) Στο πρόσωπο εκείνου για τον οποίο ασκείται καταγ¬ 
γελία για χρήση -ου ποοβλέπεται στα άρθρα 1 παράγρα- 

φος 1 περίπτ. β' και γ' και 2 του παρόντος διατάγματος, αν 
αυτό έχει εγγράφει στην οικεία κατά το νόμο επαγγελμα¬ 
τική οργάνωση ή έχει λάβει άδεια άσκησης επαγγέλματος, 
για όσους δεν προβλέπεται τέτοια εγγραφή*. 

Αρθρο 18 

Κυριότητα άλλου ακινήτου 

(άρθ. 11 παρ. 1 ν. 813/78, 8 ν. 1229/82, 2 παρ. 14 ν. 

2235/94) 

Η καταγγελία της μίσθωσης για ιδιόχρηση είναι ανί¬ 
σχυρη, αν κατά το χρόνο της εκείνος που καταγγέλλει ή ο 
υπερού η καταγγελία είναι κύριος ολικά και άλλου ακινή¬ 
του στην περιοχή που βρίσκεται το μίσθιο, το οποίο είναι 
ελεύθερο ή ιδιοχρησιμοποιείται και κατάλληλο για τη 
χρήση για την οποία ασκήθηκε η καταγγελία ή μέσα στο 
τελευταίο πριν από την καταγγελία έτος έχει εκμισθώσει 
τέτοιο ακίνητο. Η κυριότητα άλλου ακινήτου αρκεί να συ¬ 
ντρέχει είτε στο πρόσωπο του εκμισθωτή είτε στο πρό¬ 
σωπο του υπερού η καταγγελία. 

Αρθρο 19 
Άσκηση αγωγής 

(άρθ. 11 παρ. 2 ν. 813/78, 2 παρ. 15 ν. 2235/94) 

Η καταγγελία είναι ανίσχυρη, αν μέσα σε έξι (6) μήνες 
από την επέλευση των αποτελεσμάτων της δεν ασκηθεί 
αγωγή για απόδοση του μισθίου. Στην περίπτωση αυτή νέα 
καταγγελία επιτρέπεται μετά την παρέλευση τριετίας από 
την πρώτη καταγγελία. 

Άρθρο 20 
Συνενωμένη χρήση 

(άρθ. 11 παρ. 3 ν. 813/78, 2 παρ. 15 ν. 2235/94) 

1. Στις περιπτώσεις των άρθρων 16-έως 17 δεν επιτρέ¬ 
πεται καταγγελία προκειμένου περί όμορων ακινήτων τα 
οποία μισθώθηκαν από τον ίδιο μισθωτή μαζί με άλλα συ¬ 
νεχόμενα ακίνητα που ανήκουν στον ίδιο ή σε άλλους κυ¬ 
ρίους ή εκμισθωτές, για ενιαία συνενωμένη χρήση τους 
από το μισθωτή, αν η αφαίρεση του τμήματος που αφορά 
η καταγγελία κάνει κατά την κρίση του δικαστηρίου αδύ¬ 
νατη ή ιδιαιτέρως δύσκολη τη λειτουργία της επιχείρησης 
στα υπόλοιπα μίσθια. 

2. Η διάταξη της προηγούμενης παραγράφου δεν εφαρ¬ 
μόζεται, αν η καταγγελία αφορά το εβδομήντα πέντε τοις 
εκατό (75%) του συνόλου της μισθωμένης επιφάνειας. 

Άρθρο 21 

Ανάκληση καταγγελίας 

(άρθ. 11 παρ. 4 ν. 813/78, 2 παρ. 15 ν. 2235/94) 

1. Στην καταγγελία της μίσθωσης για ιδιόχρηση, ο εκμι¬ 
σθωτής μπορεί, μέχρι την πρώτη συζήτηση της αγωγής για 
απόδοση του μισθίου, να ανακαλέσει την καταγγελία με 
μονομερή δήλωσή του προς το μισθωτή. Μεταγενέστερη 
ανάκληση είναι απαράδεκτη, εφόσον δε συναινεί ο μισθω¬ 
τής. 


2. Σε περίπτωση ανάκλησης της καταγγελίας, ο εκμι¬ 
σθωτής ή ο διάδοχός του στη μισθωτική σχέση χάνει το δι¬ 
καίωμα να καταγγείλει πάλι τη μίσθωση για ιδιόχρηση επί 
μία τετραετία από την καταγγελία που ανακλήθηκε. 


Άρθρο 22 
Διατηρητέα 

(άρθ. 11 παρ. 5 ν. 813/78,1 παρ. 4 ν. 1930/91) 

Αν ο εσωτερικός χώρος καταστήματος και ο τυχόν κινη¬ 
τός εξοπλισμός κηρυχθούν διατηρητέοι, ο εκμισθωτής δε 
χάνει τη δυνατότητα να ασκήσει τα δικαιώματά του που 
προβλέπουν τα άρθρα 16 έως 17, 27 έως 28, 23 παρ. 2 
του παρόντος. 

β. Καταγγελία για ανοικοδόμηση 
Άρθρο 23 

Γενικά - Προϋποθέσεις 
(άρθ. 9 παρ. 3,10 παρ. 4, 28 παρ. 2ν. 813/78) 

1. Ο εκμισθωτής μπορεί να καταγγείλει τη μίσθωση για 
ανοικοδόμηση του μισθίου από αυτόν ή τον κύριο του μι¬ 
σθίου: 

α) Μετά τη λήξη του συμβατικού χρόνου, εκτός αν ο 
χρόνος αυτός υπερβαίνει τη δωδεκαετία, οπότε η καταγ¬ 
γελία της μίσθωσης μπορεί να γίνει μετά την πάροδο δώ¬ 
δεκα (12) ετών από την έναρξη της μίσθωσης. 

β) Μετά την πάροδο τριετίας από την έναρξη της μίσθω¬ 
σης σε περίπτωση που ο συμβατικός χρόνος της μίσθωσης 
είναι μικρότερος από τρία έτη ή η μίσθωση έχει αόριστη 
διάρκεια. 

γ) Μετά την πάροδο δεκαοκτώ (18) μηνών από την 
έναρξη της μίσθωσης, στις περιπτώσεις του άρθρου 2 του 
παρόντος, και αν ο συμβατικός χρόνος της μίσθωσης είναι 
μικρότερος από δεκαοκτώ (18) μήνες ή η μίσθωση έχει 
αόριστη διάρκεια. 

2. Στις περιπτώσεις της προηγούμενης παραγράφου 
επιτρέπεται αντίθετη συμφωνία κατά την κατάρτιση της 
σύμβασης. 

Άρθρο 24 
Επίδοση άδειας 

(άρθ. 9 παρ. 4 ν. 813/78, 2 παρ. 11 ν. 2235/94) 

Για να επέλθουν τα αποτελέσματα της καταγγελίας, 
κατά το άρθρο 28 του παρόντος, εκείνος που καταγγέλλει 
απαιτείται να επιδώσει στο μισθωτή αντίγραφο της άδειας 
για ανοικοδόμηση του μισθίου του αρμόδιου πολεοδομι- 
κού γραφείου. Η επίδοση αυτή γίνεται μέχρι την πρώτη 
συζήτηση της σχετικής αγωγής για απόδοση του μισθίου, 
αλλιώς η καταγγελία είναι ανίσχυρη. 

Άρθρο 25 
Ακάλυπτοι χώροι 
(άρθ. 9 παρ. 5 ν. 813/78) 

1. Καταγγελία μίσθωσης ακάλυπτου χώρου για ανοικο¬ 
δόμηση μπορεί να γίνει μετά την πάροδο του συμβατικού 
χρόνου, και σε κάθε περίπτωση, αφού περάσει έτος από 
την έναρξη της μίσθωσης, και τα αποτελέσματά της επέρ¬ 
χονται μετά την πάροδο μήνα από αυτήν. 

2. Η διάταξη της προηγούμενης παραγράφου δεν εφαρ¬ 
μόζεται σε μισθώσεις ακάλυπτων χώρων για την εγκατά¬ 
σταση επιχειρήσεων των οποίων η λειτουργία, από τη 
φύση τους, είναι αδύνατη ή ιδιαιτέρως δύσκολη μέσα σε 
καλυμμένους χώρους, καθώς και σε μισθώσεις ακάλυ¬ 
πτων χώρων που χρησιμοποιούνται από το μισθωτή για τη 
λειτουργία υπαίθριων κινηματογράφων ή θεάτρων. 

Αρθρο 26 

Προτίμηση 

(άρθ. 17 ν. 813/78, 2 παρ. 19 ν. 2235/94) 

Στις καταγγελίες για ανοικοδόμηση που γίνονται στο 
εξής, ο μισθωτής, ύστερα από δήλωσή του, προτιμάται, με 
ίσους όρους, απέναντι σε κάθε υποψήφιο μισθωτή στη μί¬ 
σθωση χώρων του ακινήτου που ανοικοδομήθηκε και ανή¬ 
κει στην κυριότητα του εκμισθωτή ή του κυρίου του, για 
τους οποίους αυτοί δεν έχουν αναλάβει, μέχρι να επιδοθεί 
η δήλωση του μισθωτή, υποχρέωση για μεταβίβασή τους 
με συμβολαιογραφικό έγγραφο. Οι διατάξεις του άρθρου 
6 παρ. 6 του παρόντος εφαρμόζονται αναλόγως και εδώ. 

γ. Διατυπώσεις - Αποτελέσματα 

Άρθρο 27 
Διατυπώσεις 

(άρθ. 10 παρ. 1 -2 ν. 813/78) 

1. Η καταγγελία γίνεται εγγράφως και επιδίδεται στο μι¬ 
σθωτή. 

2. Σε περίπτωση που η καταγγελία κατά τα άρθρα 16 
έως 17 και 23 παρ. 1 γίνεται υπέρ του κυρίου, των τέκνων 
ή συζύγου τους, απαιτείται συναίνεση του κυρίου. Η συ¬ 
ναίνεση αυτή δίνεται εγγράφως και επιδίδεται στο μι¬ 
σθωτή. 

Άρθρο 28 
Αποτελέσματα 

(άρθ. 10 παρ. 3 ν. 813/78, 5 ν. 1229/32, 2 παρ. 13 ν. 

2235/94) 

1. Τα έννομα αποτελέσματα της καταγγελίας κατά τα 
άρθρα 16 έως 17 και 23 παρ. 1 επέρχονται έξι (6) μήνες 
μετά από αυτήν. Ειδικά στην καταγγελία για ιδιόχρηση από 
κατιόντες του εκμισθωτή ή κυρίου και εφόσον δε συντρέ¬ 
χει στο πρόσωπό τους η κατά το άρθρο 17 περίπτ. α’ 
προϋπόθεση της άσκησης επαγγέλματος επί τριάντα (30) 
μήνες, τα αποτελέσματα επέρχονται δεκαοκτώ (18) μήνες 
από αυτή. 

2. Το δικαστήριο, με αίτηση του μισθωτή, μπορεί εκτι¬ 
μώντας τις ειδικές συνθήκες κάθε περίπτωσης, να παρα¬ 
τείνει το χρόνο που θα επέλθουν τα αποτελέσματα της 
καταγγελίας μέχρι έξι (6) μήνες σε καθεμία περίπτωση. 

δ. Αποζημιώσεις - Επανεγκατάσταση 

Άρθρο 29 
Βασική αποζημίωση 

(άρθ. 13 παρ. 1,15 ν. 813/73,7 παρ. 1 ν. 1229/82, 2 παρ. 
17-18 ν. 2235/94) 

1. Στην καταγγελία της μίσθωσης για το λόγο των άρ¬ 
θρων 16 έως 17, ο εκμισθωτής οφείλει στο μισθωτή ως 
αποζημίωση το κατά το χρόνο της καταγγελίας καταβαλ¬ 
λόμενο μίσθωμα δέκα έξι (16) μηνών και στην καταγγελία 
της μίσθωσης για το λόγο του άρθρου 23 παρ. 1 το κατά το 
χρόνο της καταγγελίας μίσθωμα δώδεκα (12) μηνών. 

2. Με αίτηση του μισθωτή το δικαστήριο μπορεί να αυ¬ 
ξήσει το ποσό της αποζημίωσης, στην καταγγελία για ιδιό- 
χρηση μέχρι τριάντα (30) μηνιαία μισθώματα και στην κα¬ 
ταγγελία για ανοικοδόμηση μέχρι δεκαοκτώ (18) μηνιαία 
μισθώματα. Η προηγούμενη αύξηση γίνεται, αφού το δικα¬ 
στήριο εκτιμήσει τις ειδικές συνθήκες και ιδίως τις δαπά¬ 
νες για τη μεταστέγαση του μισθωτή, το χρόνο που λει¬ 


τουργεί η επιχείρηση στο μίσθιο, τις τυχόν οφειλόμενες 
από το μισθωτή αποζημιώσεις στο προσωπικό του από την 
καταγγελία της εργασιακής σχέσης, καθώς και τον υπο- 
λειπόμενο χρόνο που αυτός είχε το δικαίωμα να παραμεί- 
νει στο μίσθιο. 

3. Στην καταγγελία για ιδιόχρηση με τους όρους του άρ¬ 
θρου 17 περίπτ. β’ οι καταβαλλόμενες αποζημιώσεις κατά 
το παρόν άρθρο περιορίζονται στο μισό. 

4. Σε περίπτωση που το μίσθιο είναι υπομισθωμένο, δι¬ 
καιούχος της αποζημιώσης είναι σε κάθε περίπτωση ο μι- 
σθωτής-υπεκμισθωτής. 

5. Ο εκμισθωτής έχει υποχρέωση να καταβάλει τις απο¬ 
ζημιώσεις του παρόντος άρθρου σε κάθε περίπτωση πριν 
από την απόδοση του μισθίου, αλλιώς ο μισθωτής έχει το 
δικαίωμα να αρνηθεί την απόδοση. 

Άρθρο 30 
Όμοια χρήση 

(άρθ. 13 παρ. 2 ν. 813/78, 7 παρ. 2 ν. 1229/82) 

1. Η αποζημίωση κατά την πρώτη παράγραφο του προη¬ 
γούμενου άρθρου στην καταγγελία για ιδιόχρηση είναι ίση 
με τριάντα (30) μηνιαία μισθώματα, αν ασκηθεί στο μίσθιο 
μέσα σε ένα (1) έτος από την απόδοσή του επιχείρηση 
όμοια με την ασκούμενη από το μισθωτή, εκτός αν το μί¬ 
σθιο από την κατασκευή είναι προορισμένο για την ίδια 
χρήση. 

2. Το δικαστήριο μπορεί να αυξήσει το ποσό της αποζη¬ 
μίωσης μέχρι σαράντα (40) μηνιαία μισθώματα με τις 
προϋποθέσεις της δεύτερης παραγράφου του προηγού¬ 
μενου άρθρου. 

Άρθρο 31 
Ακάλυπτοι χώροι 
(άρθ. 13 παρ. 3 ν. 813/78) 

1. Στην καταγγελία της μίσθωσης ακάλυπτου χώρου ο 
εκμισθωτής δεν έχει υποχρέωση να καταβάλει τις αποζη¬ 
μιώσεις των προηγούμενων άρθρων. Η ιδιότητα του ακά¬ 
λυπτου χώρου δεν παύει από το γεγονός ότι υπάρχουν 
πάνω σ’αυτόν πρόχειρα ή βοηθητικά κτίσματα ή κατα¬ 
σκευές. 

2. Η διάταξη του παρόντος άρθρου δεν εφαρμόζεται σε 
μισθώσεις ακάλυπτων χώρων για να εγκατασταθούν επι¬ 
χειρήσεις των οποίων η λειτουργία, από τη φύση τους, εί¬ 
ναι αδύνατη ή ιδιαιτέρως δύσκολη μέσα σε καλυμμένους 
χώρους, καθώς και σε μισθώσεις ακάλυπτων χώρων που 
χρησιμοποιούνται από το μισθωτή για να λειτουργούν 
υπαίθριοι κινηματογράφοι ή θέατρα. 

Άρθρο 32 

Παράλειψη ιδιόχρησης ή ανοικοδόμησης 
(άρθ. 13 παρ/4 ν. 813/78, 8 ν. 1229/82, 10 ν. 1847/ 
1989) 

1. Ο εκμισθωτής οφείλει στο μισθωτή ως αποζημίωση: 

α) Το κατά το χρόνο της καταγγελίας καταβαλλόμενο μί¬ 
σθωμα τριάντα (30) μηνών, αν μέσα σε έξι (6) μήνες από 
την απόδοση του μισθίου στην καταγγελία για ανοικοδό¬ 
μηση δεν αρχίσει τις εργασίες για να θεμελιωθεί η νέα οι¬ 
κοδομή και στην καταγγελία για ιδι όχρηση δε χρησιμοποι¬ 
ήσει το μίσθιο. 

β) Το κατά το χρόνο της καταγγελίας καταβαλλόμενο μί¬ 
σθωμα πενήντα (50) μηνών, αν μέσα σε μία διετία από Ιήν 

απόδοση του μισθίου στις πιο πάνω περιπτώσεις εκμισθώ¬ 
σει αυτό ή παραχωρήσει με οποιοδήποτε τρόπο σε τρίτον 
τη χρήση του. 

2. Δε θεωρείται παραχώρηση σε τρίτον, κατά την έννοια 
της προηγούμενης παραγράφου περίπτ. β’, η παραχώ¬ 
ρηση από τους συνεκμισθωτές της χρήσης ακινήτου σε 
πρόσωπική εταιρία και εταιρία περιορισμένης ευθύνης, 
στην οποία μετέχουν αποκλειστικά αυτοί. 

3. Ο περιορισμός της πρώτης παραγράφου περίπτ. β' 
του παρόντος άρθρου δεν ισχύει από την ημερομηνία προ¬ 
κήρυξης των εκλογών ή την έναρξη της προεκλογικής πε¬ 
ριόδου και μέχρι τη μεθεπομένη της διεξαγωγής τους, 
εφόσον το μίσθιο παρςχωρείται σε υποψήφιο βουλευτή 
της περιφέρειας όπου βρίσκεται το μίσθιο, για τις εκλογι¬ 
κές του ανάγκες χωρίς αντάλλαγμα. Το τελευταίο αυτό 
βεβαιώνεται με υπεύθυνη δήλωση του ιδιοκτήτη και του 
υποψήφιου βουλευτή προς το Υπουργείο Εσωτερικών και 
την αρμόδια οικονομική εφορί α του ιδιοκτήτη. Κατά το 
διάστημα αυτό αναστέλλεται η εξάμηνη προθεσμία για 
ιδιόχρηση που προβλέπεται από την περίπτ. α’ της πρώτης 
παραγράφου του παρόντος άρθρου. 

Αρθρο 33 

Περαιτέρω αποζημίωση - Επανεγκατάσταση 
(άρθ. 13 παρ. 5 ν. 813/78,8 ν. 1229/82) 

1. Στις περιπτώσεις του προηγούμενου άρθρου ο μι¬ 
σθωτής μπορεί να ζητήσει και την αποκατάσταση κάθε 
περαιτέρω αποδεικνυόμενης ζημίας του. Το δικαστήριο, 
με αίτηση του μισθωτή, διατάζει και την επανεγκατάστασή 
του στο μίσθιο με τους όρους της μίσθωσης που καταγ¬ 
γέλθηκε. Σε περίπτωση επανεγκατάστασης, ο μισθωτής 
έχει το δικαίωμα να προσλάβει συνέταιρο. 

2. Η απόφαση κατά του εκμισθωτή για παράδοση της 
χρήσης του μισθίου εκτελείται και κατά του παραχωρη- 
σιούχου της χρήσης. Οι διατάξεις της παραγράφου 4 του 
άρθρου 23 ν. 813/1978 εφαρμόζονται ανάλογα και εδώ. 

Αρθρο 34 

Απαλλαγή από ευθύνη 
(άρθ. 13 παρ. 6 ν. 813/78) 

Ο εκμισθωτής δεν έχει υποχρέωση να καταβάλει την 
αποζημίωση του άρθρου 32 του παρόντος: 

α) Αν αποδείξει ότι η καθυστέρηση έναρξης των εργα¬ 
σιών για τη θεμελίωση της νέας οικοδομής ή η μη χρησιμο¬ 
ποίηση του μισθίου μέσα σε έξι (6) μήνες από την από¬ 
δοση οφείλονται σε γεγονός για το οποίο δεν έχει ευθύνη. 

β) Αν αποδείξει ότι η μίσθωση ή η παραχώρηση σε τρίτον 
της χρήσης του μισθίου μέσα στη διετία έγιναν στην περί¬ 
πτωση ανοικοδόμησης επειδή αυτή απαγορεύθηκε και 
στην περίπτωση ιδιόχρησης επειδή ο υπερού η καταγγελία 
έγινε μεταγενέστερα ανίκανος σε ποσοστό ανώτερο από 
60% να την ασκήσει. 

Άρθρο 35 
(άρθ. 14 ν. 813/78) 

Ο εκμισθωτής για να απαλλαγεί από την υποχρέωση 
αποζημίωσης κατά τη διάταξη του προηγούμενου άρθρου 
περίπτ. β’ έχει υποχρέωση, αμέσως μόλις μάθει το λόγο 
που συνεπάγεται αδυναμία να ιδιοχρησιμοποιηθεί ή να 
ανοικοδομηθεί το μίσθιο, να ειδοποιήσει γι’ αυτό εγγρά- 
φως το μισθωτή στη διεύθυνση κατοικίας που αυτός δή¬ 
λωσε, καλώντας αυτόν να δηλώσει αν επιθυμεί να επανε¬ 


γκατασταθεί στο μίσθιο με τους όρους της μίσθωσης που 
λύθηκε. Ο μισθωτής εκπίπτει από το δικαίωμα επανεγκα- 
τάστασης, αν δε δηλώσει εγγράφ ως μέσα σε τρεις (3) μή¬ 
νες από την ειδοποίηση ότι επιθυμεί την επανεγκατά- 
στασή του. Από τη δήλωση αυτή ο μισθωτής έχει υποχρέ¬ 
ωση να καταβάλλει το μίσθωμα. 

Άρθρο 36 

Βιοτεχνική επιχείρηση 

(άρθ. 13 παρ. 7 ν. 813/78, 7 παρ. 3 ν. 1229/82) 

Στην καταγγελία μίσθωσης ακινήτου στο οποίο ασκείται 
βιοτεχνική επιχείρηση, ο εκμισθωτής πέρα από τις αποζη¬ 
μιώσεις που προβλέπονται από τα άρθρα 29 έως 33, έχει 
υποχρέωση να καταβάλει στο μισθωτή του και τις δαπάνες 
του για τη νέα ηλεκτρική εγκατάσ τάση της ίδιας δύναμης 
σε άλλο μίσθιο, για να συνεχισθεί η λειτουργία της επιχεί¬ 
ρησής του. Το δικαστήριο μπορεί να διατάξει την παροχή 
εγγύησης ότι ο μισθωτής θα καταβάλει τις παραπάνω δα¬ 
πάνες που αποδεικνύονται με εκκαθαρισμένο λογαριασμό 
της ΔΕΗ. 

3. Καταγγελία για ιδιοκατοίκηση 

Άρθρο 37 

(άρθ. 9 παρ. 9 ν. 813/78, 22 ν. 1868/89, 2 παρ. 29 ν. 

2235/94) 

1. Σε περίπτωση που ασκείται στο μίσθιο επάγγελμα το 
οποίο προστατεύεται από το παρόν διάταγμα ή μικτή 
χρήση (επαγγελματική στέγη και κατοικία), αν ο εκμισθω¬ 
τής ή ο κύριος του μισθίου, σύζυγός τους ή ενήλικο τέκνο 
τους δεν έχει για ένα (1) τουλάχιστ ον έτος πριν από την 
άσκηση του δικαιώματός του ιδιόκτητη κατοικία στην ίδια 
πόλη ή σε προάστιό της που να καλύπτει τις οικογενειακές 
ή ατομικές ανάγκες στέγασής τους, ο εκμισθωτής, ή, αν 
κατά τη διάρκεια του μισθωτικού χρόνου έγινε μεταβίβαση 
της κυ ριότητας του μισθίου, ο νέος κύριος, μπορεί να ζη¬ 
τήσει την απόδοση του μισθίου για ιδιοκατοίκηση, μετά 
την λήξη του συμβατικού χρόνου της μίσθωσης, εφόσον 
το μίσθιο είναι κατάλληλο για κατοικία. 

2. Στην περίπτωση της προηγούμενης παραγράφου: 

α) Τα αποτελέσματα της καταγγελίας επέχονται οκτώ 
(8) μήνες μετά την επίδοσή της στο μισθωτή. 

β) Ο εκμισθωτής οφείλει στο μισθωτή ως αποζημίωση 
το κατά το χρόνο της καταγγελίας καταβαλλόμενο μί¬ 
σθωμα οκτώ (8) μηνών. Το δικαστήριο, εκτιμώντας τις πε¬ 
ριστάσεις, μπορεί να αυξήσει την αποζημίωση μέχρι το 
ποσό δεκαοκτώ (18) μηνιαίων μισθωμάτων. 

γ) Ο εκμισθωτής έχει υποχρέωση να ιδιοχρησιμοποιήσει 
το μίσθιο ως κατοικία του ίδιου ή των προσώπων που προ- 
αναφέρονται για χρονική περίοδο τουλάχιστον τριών (3) 
ετών. 

δ) Αν η καταγγελία ασκείται για πολύτεκνη οικογένεια, 
αναπήρους, άτομα που πάσχουν από ανίατη σωματική ή 
πνευματική ασθένεια ή χήρες με ανήλικα τέκνα, το δικα¬ 
στήριο, εκτιμώντας τις περιστάσεις, έχει το δικαίωμα να 
μειώσει το ποσό της αποζημίωσης ή το χρόνο που θα 
επέλθουν τα αποτελέσματα της καταγγελίας. 

3. Κατά τα άλλα εφαρμόζονται οι διατάξεις του παρό¬ 
ντος διατάγματος. Τα ίδια ισχύουν και για τις αγωγές που 
ασκήθηκαν με βάση τη διάταξη του άρθρου 3 ν. 1861/ 
1989. 

4. Η αληθινή έννοια του άρθρου 4 του ν. 1953/1991 εί¬ 
ναι ότι με αυτό δεν έχει καταργηθεί το παρόν άρθρο. 

4. Καταγγελία για δημιουργία κύριας κατοικίας 

Άρθρο 38 

(άρθ. 4 ν. 1953/91,1 παρ. 2 ν. 1962/91,9 παρ. 1 ν. 2041 / 
92) 

1. Μισθώσεις ακινήτων που υπάγονται στις διατάξεις 
του παρόντος διατάγματος, ενώ από την κατασκευή τους 
προορίζονται για κατοικία, εξαιρούνται από τις διατάξεις 
για την αναγκαστική παράταση της διάρκειας τους και 
μπορούν να καταγγελθούν από τον εκμι σθωτή, αφού λή¬ 
ξει η συμβατική διάρκειά τους, όχι όμως πριν παρέλθει 
εξαετία από την έναρξή τους, αν ο εκμισθωτής δηλώσει 
εγγράφως προς το μισθωτή ότι μέσα σε έξι μήνες από την 
απόδοση του μισθίου αυτό θα επισκευαστεί, ώστε να μπο¬ 
ρεί να χρησιμοποιηθεί ή να εκμισθωθεί ως κύρια κατοικία. 
Στην περίπτωση αυτή απαγορεύεται η εκμίσθωση πάλι για 
επαγγελματική στέγη τουλάχιστον επί μία (1) τριετία. Η μι¬ 
σθωτική σχέση για τις νέες μισθώσεις αυτών των ακινήτων 
διαμορφώνεται ελεύθερα. 

2. Σε περίπτωση που δε θα τηρηθούν οι παραπάνω όροι 
από τον εκμισθωτή, εφαρμόζονται ανάλογα τα άρθρα 32 
παρ. 1 -2,33 έως 34 του παρόντος διατάγματος. 

3. Τα αποτελέσματα της καταγγελίας κατά το παρόν άρ¬ 
θρο επέρχονται μετά την πάροδο έξι (6) μηνών από αυτήν. 
Το δικαστήριο μπορεί, με αίτηση του μισθωτή, εκτιμώντας 
τις ειδικές συνθήκες της κάθε περίπτωσης, να παρατείνει 
το χρόνο που θα επέλθουν τα απ οτελέσματα της καταγ¬ 
γελίας μέχρι τρεις (3) μήνες. Μέχρι τότε καταβάλλεται το 
μίσθωμα που προσδιορίζεται από τις ισχύουσες διατά¬ 
ξεις. 

4. Καταγγελίες που έχουν γίνει μέχρι τις 3 Σεπτεμβρίου 
1991 ή μέχρι την 1 Μαϊου 1992 σύμφωνα με την παρ. 1 
του παρόντος άρθρου καθίστανται ανίσχυρες και οι απο¬ 
φάσεις που έχουν εκδοθεί δεν εκτελούνται, εκτός από τις 
διατάξεις τους για τα έξοδα. 

5. Καταγγελία για κατεδάφιση ετοιμορρόπου 

Άρθρο 39 

(άρθ. 9 παρ. 1 ν. 813/78) 

Ο εκμισθωτής μπορεί οποτεδήποτε να καταγγείλει εγ- 
γράφως πριν από τρεις μήνες τη μίσθωση, εφόσον το μί¬ 
σθιο κρίθηκε αρμοδίως ετοιμόρροπο και κατεδαφιστέο 
κατά μεγάλο και ουσιώδες μέρος του. 

6. Καταγγελία για πτώχευση του μισθωτή 

Άρθρο 40 

(άρθ. 9 παρ. 7 ν. 813/78) 

Ο εκμισθωτής έχει το δικαίωμα να καταγγείλει εγγρά- 
φως τη μίσθωση πριν από τρεις (3) μήνες, αν ο μισθωτής 
κηρυχθεί σε πτώχευση με τελεσίδικη απόφαση. Ο εκμι¬ 
σθωτής έχει το ίδιο δικαίωμα από τη δημοσίευση της από¬ 
φασης που κηρύσσει το μισθωτή σε πτώχευ ση με αίτησή 
του. 

7. Καταγγελία για εγκατάσταση υπηρεσιών 

Άρθρο 41 

(άρθ. 9 παρ. 8 ν. 813/78, 10 ν. 1229/82, 2 παρ. 12 ν. 

2235/94) 

1. Δήμος ή κοινότητα και τα εξαρτώμενα από αυτούς νο¬ 
μικά πρόσωπα, ιδρύματα και επιχειρήσεις μπορούν μετά 
τη λήξη του συμβατικού χρόνου της μίσθωσης να καταγ¬ 
γείλουν αυτή τη μίσθωση, εφόσον το μίσθιο θα χρησιμο¬ 



ποιηθεί για να εγκατασταθούν και να λειτο υργήοουνγενι¬ 
κώς οι υπηρεσίες τους. Για την εφαρμογή αυτής της πα¬ 
ραγράφου κάθε δήμος ή κοινότητα λογίζεται σαν ένα και 
το ίδιο πρόσωπο μαζί με τα εξαρτώμενα από αυτόν δημο¬ 
τικά ή κοινοτικά νομικά πρόσωπα, ιδρύματα και επιχειρή¬ 
σεις είτε η καταγγελία γί νεται από τον οργανισμό τοπικής 
αυτοδιοίκησης είτε από το νομικό πρόσωπο, ίδρυμα ή επι¬ 
χείρηση. 

2. Η διάταξη της προηγούμενης παραγράφου εφαρμό¬ 
ζεται αναλόγως και για το δημόσιο και τα νομικά πρόσωπα 
δημόσιου δικαίου. 

3. Σε κάθε περίπτωση που δε θα πραγματοποιηθεί η 
στέγαση των υπηρεσιών μέσα σε ένα (1) χρόνο από την 
απόδοση του μισθίου, ο μισθωτής έχει δικαίωμα επανε- 
γκατάστασης και αποζημίωσης. 

8. Καταγγελία από ΟΤΑ για δημιουργία πρασίνου, κ.λ.π. 

Άρθρο 42 

(άρθ. 9 παρ. δ ■/. 813/78) 

1. Στις μισθώσεις ακάλυπτων χώρων που ανήκουν κατά 
κυριότητα σε δήμους ή κοινότητες χωρεί καταγγελία μετά 
τη λήξη του συμβατικού χρόνου, εφόσον με απόφαση του 
δημοτικού ή κοινοτικού συμβουλίου που ενκρίνεται από 
τον αρμόδιο νομάρχη, κριθουν ως χώρο ι για να δημιουργη- 
θούν πράσινο, πλατείες ή εγκαταστάσεις ψυχαγωγίας των 
κατοίκων των περιοχών των δήμων και κοινοτήτων ή για 
ανοικοδόμηση. 

2. Στις περιπτώσεις της προηγούμενης παραγράφου τα 
έννομα αποτελέσματα της καταγγελίας επέρχονται μετά 
την πάροδο τριών (3) μηνών από αυτή. Στις καταγγελίες 
αυτές εφαρμόζονται αναλόγως και οι διατάξεις των άρ¬ 
θρων 32 παρ. 1 -2 και 33 έως 34 του παρόντ ος διατάγμα¬ 
τος. 

9. Καταγγελία από το μισθωτή 

Άρθρο 43 

(άρθ. 12 ν. 813/78, 3 ν. 2041 /92) 

Ο μισθωτής μπορεί μετά την πάροδο διετίας από την 
έναρξη της σύμβασης να καταγγείλει τη μίσθωση. Η κα¬ 
ταγγελία γίνεται εγγράφως και τα αποτελέσματά της 
επέρχονται μετά την πάροδο έξι (6) μηνών από αυτή. Στην 
περίπτωση αυτή ο μισθωτής οφείλει στον εκμισθωτή ως 
αποζημίωση το καταβαλλόμενο κατά το χρόνο της καταγ¬ 
γελίας μίσθωμα τεσσάρων (4) μηνών. 

ΚΕΦΑΛΑΙΟ ΣΤ’ 

ΜΕΤΑΒΑΤΙΚΕΣ ΚΑΙ ΑΛΛΕΣ ΔΙΑΤΑΞΕΙΣ 

Άρθρο 44 

Εφαρμογή Αστικού Κώδικα 
(άρθ. 29 ν. 813/78) 

Οι μισθώσεις του παρόντος διατάγματος, εφόσον δεν 
ορίζεται κάτι άλλο σ' αυτό, διέπονται από τους συμβατι¬ 
κούς όρους τους και τις διατάξεις του Αστικού Κώδικα. 

Άρθρο 45 

Παραίτηση από δικαιώματα 
(άρθ. 24 ν. 813/78) 

Η παραίτηση οποιουδήποτε από τα μέρη από τα δικαιώ¬ 
ματα του παρόντος κατά την κατάρτιση της μίσθωσης εί¬ 
ναι άκυρη, εφόσον το παρόν δεν ορίζει διαφορετικά. 

Άρθρο 46 

Ανάρτηση πινακίδων - Επισκέψεις του μισθίου 
(άρθ. 16ν. 813/78) 

1. Ο εκμισθωτής έχει δικαίωμα έξι μήνες πριν από τη 
λήξη της μίσθωσης να αναρτά στο μίσθιο πινακίδα για την 
εκμίσθωση του ακινήτου μετά τη λήξη της μίσθωσης. Στην 
πινακίδα πρέπει να ορίζεται από πότε το ακίνητο προσφέ- 
ρεται για μίσθωση. 

2. Ο μισθωτής έχει την υποχρέωση έξι μήνες πριν από 
τη λήξη της μίσθωσης να επιτρέπει την επίσκεψη του ακι¬ 
νήτου στους ενδιαφερόμενους για τη μίσθωσή του. Ο χρό¬ 
νος και οι λοιποί όροι των επισκέψεων καθορίζονται από 
τα μέρη και σε περίπτωση που δεν υπάρχει συμφωνία από 
το δικαστήριο. 

3. Ο μισθωτής έχει δικαίωμα επί έξι (6) μήνες από την 
αποχώρησή του από το μίσθιο να αναρτά σ’ αυτό πινακίδα 
με τη νέα εγκατάστασή του. 

Άρθρο 47 

Παραγραφή 

(άρθ. 27, 33 παρ. 1 ν. 813/78, 2 παρ. 22 ν. 2235/94) 

1. Οι αξιώσεις για αποζημίωση από το παρόν διάταγμα 
υπόκεινται σε πενταετή παραγραφή που αρχίζει από το 
τέλος του έτους που γεννήθηκε η αξίωση και είναι δυνατή 
η δικαστική επιδίωξή της. 

2. Η κατά το άρθρο 33 παρ. 1 αξίωση για επανεγκατά- 
σταση υπόκειται σε ετήσια παραγραφή, που αρχίζει από 
τότε που γεννήθηκε και είναι δυνατή η δικαστική επιδίωξή 
της. 

3. Το άρθρο 27 του ν. 813/1978, όπως ίσχυε την 1 η Σε¬ 
πτεμβρίου 1978 εφαρμόζεται και στις αξιώσεις που είχαν 
γεννηθεί και δεν είχαν παραγραφεί μέχρι τότε. 

Άρθρο 48 

Δικονομικές διατάξεις 

(άρθ. 25 ν. 813/78, 9 παρ. 3 ν. 2041/92, 2 παρ. 23 ν. 

2235/94) 

1. Κάθε διαφορά από τη μίσθωση που ρυθμίζεται από το 
παρόν διάταγμα υπάγεται στην αρμοδιότητα του μονομε¬ 
λούς πρωτοδικείου ή του ειρηνοδικείου, ανάλογα με το 
ποσό του καταβαλλόμενου μισθώματος, κατά τις διακρί¬ 
σεις των άρθρων 14 παρ. 1 εδ. β’ και 16 αριθ.1 του Κώδικα 
Πολιτικής Δικονομίας. Στην αρμοδιότητα των πιο πάνω δι¬ 
καστηρίων υπάγονται και οι διαφορές από παρεπόμενες 
συμβάσεις της μίσθωσης, καθώς και εκείνες από τα άρ¬ 
θρα 601 του Αστικού Κώδικα και 23 του ν. 813/1978. Οι 
διαφορές από τα προηγούμενα εδάφια εκδικάζονται κατά 
τη διαδικασία των άρθρων 647 έως 662 του Κώδικα Πολι¬ 
τικής Δικονομίας. 

2. Το άρθρο 69 του Κ.Πολ.Δ. εφαρμόζεται στις περι¬ 
πτώσεις απόδοσης του μισθίου για οποιαδήποτε αιτία. 

3. Στις μισθώσεις που υπάγονται στο παρόν διάταγμα 
δεν επιτρέπεται αίτηση ενώπιον του Αρείου Πάγου για να 
ανασταλεί η εκτέλεση απόφασης στην περίπτωση που 
έχει διαταχθεί απόδοση του μισθίου για καθυστέρηση κα¬ 
ταβολής του μισθώματος από δυστροπία. 


Άρθρο 49 

Συνέχιση εκκρεμών υποθέσεων 
(άρθ. 34 ν. 813/78) 

1. Υποθέσεις που ήσαν εκκρεμείς και δεν είχαν συζητη¬ 
θεί κατά την 1η Σεπτεμβρίου 1978 συνεχίζονται ενώπιον 
των δικαστηρίων στα οποία είχαν εισαχθεί ή παραπεμφθεί 
και εκδικάζονται με τη διαδικασία που προβλέπεται στο 
άρθρο 48 παρ. 1 του παρόντος. 

2. Οι υποθέσεις που είχαν συζητηθεί μέχρι την 1η Σε¬ 
πτεμβρίου 1978 εξακολουθούν να δικάζονται με βάση τις 
δικονομικές διατάξεις που ίσχυαν μέχρι να εκδοθεί αμετά- 
κλητη απόφαση. 

Άρθρο 50 

Κατάργηση εκκρεμών δικών, μη εκτέλεση αποφάσεων 

Εκκρεμείς δίκες για απόδοση μισθίων έχουν καταργη- 
θεί και δικαστικές αποφάσεις που διατάζουν έξωση δεν 
εκτελούνται σύμφωνα με τις διατάξεις των άρθρων 31 
παρ. 2 ν. 813/1978, 13 ν. 1229/1982,1 παρ. 3 ν. 1930/ 

1991, 3 παρ. 2 ν.1962/1991, 9 παρ. 4 εδ. γ ’ ν. 2041/ 

1992. 

Άρθρο 51 

Αναστολή εκτέλεσης εξωστικής απόφασης δημόσιων εκ¬ 
παιδευτηρίων 
(άρθ. 1 ν.δ. 516/70) 

1. Δικαστικές αποφάσεις που διατάζουν το Ελληνικό 
Δημόσιο να αποδώσει ή παραδώσει το μίσθιο ακίνητο το 
οποίο χρησιμοποιείται απ’ αυτό ως εκπαιδευτήριο, σχο¬ 
λείο ή νηπιαγωγείο, δεν εκτελούνται κατά τη διάρκεια του 
σχολικού έτους κατά το οποίο επιδόθηκ ε η σχετική επι¬ 
ταγή προς εκτέλεση, εκτός αν η απόδοση διατάζεται για 
καθυστέρηση του μισθώματος. Η διάρκεια του σχολικού 
έτους καθορίζεται από τις κείμενες διατάξεις. 

2. Το μονομελές πρωτοδικείο του τόπου στον οποίο 
βρίσκεται το ακίνητο, ύστερα από αίτηση του δημοσίου, 
δικάζοντας με τη διαδικασία των ασφαλιστικών μέτρων, 
μπορεί να αναστέλλει την αναγκαστική εκτέλεση των δι¬ 
καστικών αποφάσεων που αναφέρονται στην προηγού¬ 
μενη παράγραφο και μετά τη λήξη του σχολικού έτους και 
μέχρι το τέλος του αμέσως επόμενου διδακτικού έτους, 
εφόσον κατά την κρίση του καθίσταται αδύνατη ή άκρως 
δυσχερής η μίσθωση από το δημόσιο άλλου ακινήτου που 
να πληροί τις ανάγκες της εξωθ ούμενης υπηρεσίας. 

3. Η κατά την προηγούμενη παράγραφο απόφαση του 
μονομελούς πρωτοδικείου είναι οριστική και δεν υπόκει- 
ται σε κανένα τακτικό ή έκτακτο ένδικο μέσο. 

.' Άρθρο 52 
Υποχρεώσεις Δ.Ο.Υ. 

(άρθ. 26 ν. 813/78, 2 παρ. 21 ν. 2235/94) 

Σε δίκες επί διαφορών του παρόντος νόμου, οι προϊστά¬ 
μενοι των Δ.Ο.Υ. υποχρεούνται να χορηγούν στους έχο- 
ντες έννομο συμφέρον, αποκλειστικά για δικαστική 
χρήση, αντίγραφο συμβάσεων μίσθωσης και βεβαιώσεις 
για το ύψος της αντικειμενικής αξίας μισθίων α κινήτων, 
όπου δε δεν ισχύει το σύστημα αυτό, συγκριτικά στοιχεία 
της αγοραίας αξίας τους, δικαιούμενοι να ζητήσουν υπεύ¬ 
θυνη δήλωση για την αποκλειστικότητα της δικαστικής 
χρήσης. 

Άρθρο 53 

Ειδικές περιπτώσεις αναπροσαρμογής μισθώματος 

(άρθ. 7, 8 παρ. β ν. 2041/92, 71 παρ. 2 ν. 2065/92) 

1. Στις περιπτώσεις που το αναπροσαρμοζόμενο μί- 
ρθωμα υπερβαίνει το διπλάσιο του καταβαλλόμενου, το 
πέρα του διπλάσιου οφείλεται κατά 50% μετά πάροδο 
εξαμήνου από την κοινοποίηση της έγγραφης όχλησης 
του εκμισθωτή και το υπόλοιπο μετά παρέλευση έτους 
από αυτήν. Επί αναπροσαρμογής που έγινε με βάση το άρ¬ 
θρο 2 του ν. 1962/1991 το πέραν του διπλασίου ποσό και 
μέχρι του τετραπλασίου οφείλεται από 1 ης Μαϊου 1992 
και το υπόλοιπο από 1 ης Νοεμβρίου 1992. 

2. Μισθώσεις που παρατείνονται κατά το άρθρο 58 παρ. 
12 του παρόντος όπως και κάθε ισχύουσα σύμβαση αν δεν 
υπάρχει ειδική συμφωνία των μερών, υπόκεινται σε ανα¬ 
προσαρμογή του μισθώματος σύμφωνα με τις παραγρά¬ 
φους 2 και 3 του άρθρου 7 του παρόντος και μέσα στα όρια 
της προηγούμενης παραγράφου. 

3. Οι διατάξεις των παραγράφων 1 και 2 του παρόντος 
άρθρου εφαρμόζονται και στις δίκες που ήταν εκκρεμείς 
την 1η Μαϊου 1992. 

4. Τα μισθώματα αναπροσαρμόσθηκαν εκτάκτως με τα 
άρθρα 30 παρ. 2 ν. 813/1978, 2 ν. 1962/1991, 15 ν. 
2018/1992 και Α.Υ.Δ. 81775/16.9.1991. 

Άρθρο 54 

Ειδικές περιπτώσεις αναστολής αναπροσαρμογής 
(άρθ. 2 παρ. 24, 25 εδ. 3 και 26 ν. £235/94) 

1. Στις περιπτώσεις κατά τις οποίες η αντικειμενική αξία 
του μισθίου, όπως αυτή υπολογίζεται σύμφωνα με την 
παρ. 2 του άρθρου 7 του παρόντος, έχει μειωθεί πριν από 
την 1η Σεπτεμβρίου 1994, δεν εφαρμόζεται η παράγρα¬ 
φος 3 του άρθρου 7 του παρόντος για ετήσια αύξηση του 
μισθώματος μέχρις ότου το μίσθωμα που προκύπτει από 
τη νέα αντικειμενική αξία μαζί με τις ετήσιες αυξήσεις της 
ίδιας παραγράφου υπερβεί το κατά την 1 η Σεπτεμβρίου 
1994 διαμορφωμένο ήδη μίσθωμα. 

2. Αν το μίσθωμα των ακινήτων του άρθρου 9 του παρό¬ 
ντος (κτίρια ειδικών χρήσεων) που έχει διαμορφωθεί κατά 
την 1 η Σεπτεμβρίου 1994 με εφαρμογή του ποσοστού 6% 
της αντικειμενικής αξίας σύμφωνα με το άρθρο 8 ν. 2041 / 
92, είναι σύμφωνα με το άρθρο 9 του παρόντος μεγαλύ¬ 
τερο από αυτό που προκύπτει από τον τρόπο υπολογισμού 
που προβλέπεται από το άρθρο 9 του παρόντος, δεν 
εφαρμόζεται η παράγραφος 3 του άρθρου 7 του παρόντος 
για ετήσια αύξηση του μισθώματος μέχρις ότου το μί¬ 
σθωμα της παρούσας παραγράφου μαζί με τις ετήσιες αυ¬ 
ξήσεις της παραγράφου 3 του άρθρου 7 του παρόντος, 
υπερβεί το κατά την 1 η Σεπτεμβρίου 1994 διαμορφωμένο 
ήδη μίσθωμα. 

3. Δικαστικές αποφάσεις, που διατάζουν την απόδοση 
μισθίου για τις περιπτώσεις των παραγράφων 1 και 2 του 
παρόντος άρθρου λόγω μη καταβολής του μισθώματος και 
δεν έχουν εκτελεσθεί μέχρι την 1η Σεπτεμβρίου 1994, 
δεν εκτελούνται αν ο μισθωτής μέσα σε προθεσμία δύο (2) 
μηνών από την ημερομηνία αυτή καταβάλει όλα τα οφειλό- 
μενα μισθώματα και τη δικαστική δαπάνη. 


Άρθρο 55 
Καταγγελίες 

(άρθ. 31 παρ. 3, 32, 33 παρ. 2-3 ν. 813/78,12 ν. 1229/ 
82,1 παρ. 3 ν. 1930/91) 

1. Καταγγελίες που έγιναν μέχρι την 21 Ιουλίου 1978, 
διέπονται ως προς τις ουσιαστικές προϋποθέσεις και τα 
έννομα αποτελέσματά τους από τις διατάξεις οι οποίες 
ίσχυαν κατά το χρόνο που έγιναν. 

2. Στις καταγγελίες για ιδιόχρηση, οι οποίες ανακλήθη¬ 
καν μέχρι την έναρξη ισχύος του ν. 813/1978, δε χωρεί 
νέα καταγγελία για τον ίδιο λόγο απέναντι στον ίδιο μι¬ 
σθωτή επί μία τετραετία από την έναρξη ισχύος του ν. 
813/1978. 

3. Στις μισθώσεις που υπάρχουν κατά την έναρξη ισχύος 
του ν. 813/1978 χωρεί καταγγελία από τον δικαιούμενο σ’ 
αυτήν, για ανοικοδόμηση ή ιδιόχρηση του μισθίου, εφόσον 
πέρασε σ συμβατικός χρόνος. 

4. Μέχρι την 31 Δεκεμβρίου 1979 αναστέλλεται η εκτέ¬ 
λεση δικαστικών αποφάσεων για έξωση, που εκδόθηκαν 
με βάση την παρ. 1 του άρθρου 7 του ν. 52/1975 και δεν 
έχουν εκτελεστεί μέχρι την έναρξη ισχύος του ν. 813/ 
1978. 

5. Οι διατάξεις του τρίτου εδαφίου της παρ. 2 του άρ¬ 
θρου 9 καθώς και των παρ. 1,2, 4 και 5 του άρθρου 13 ν. 
813/1978, όπως τροποποιούνται με το άρθρο 12 ν. 1229/ 
1982, εφαρμόζονται και στις καταγγελίες για ιδιόχρηση 
που έγιναν μέχρι την έναρξη ισχύο ς του άρθρου 12 ν. 
1229/1982, εφόσον ο μισθωτής βρίσκεται στη χρήση του 
μισθίου. 

6. Οι παράγραφοι 1 και 2 του άρθρου 11 του ν. 813/ 
1978, όπως ίσχυε την 1η Σεπτεμβρίου 1978, εφαρμόζο¬ 
νται και στις καταγγελίες που έγιναν μέχρι τότε. 

7. Η παράγραφος 7 του άρθρου 9 του ν. 813/1978 
εφαρμόζεται και στις πτωχεύσεις που ήταν εκκρεμείς την 
1η Σεπτεμβρίου 1978. 

8. Καταγγελίες μισθώσεων που αναφέρονται στο άρθρο 
31 παρ. 1 έως 2 του ν. 813/1978 για λήξη του χρόνου των 
μισθώσεων, οι οποίες έγιναν μέχρι την 1η Σεπτεμβρίου 
1978 είναι ανίσχυρες, εφόσον ο μισθωτής βρίσκεται στη 
χρήση του μισθίου την 1η Σεπτεμβρίου 1978. 

9. Οι καταγγελίες μισθώσεων διατηρητέων κτιρίων που 
ασκήθηκαν με βάση τη διάταξη της παραγράφου 4 του άρ¬ 
θρου 6 του ν. 1898/1990 είναι ανίσχυρες. 

Άρθρο 56 

Καταγγελίες για δημόσια ωφέλεια 
(άρθ. 33-34 ν. 1406/83,33 παρ. 4 ν. 1473/84,4 ν. 1861 / 

89) 

1. Κατά παρέκκλιση από τις διατάξεις του ν. 813/1978, 
όπως κατά την έναρξη του ν. 1406/1983 έχει συμπληρω¬ 
θεί ή τροποποιηθεί, το δημόσιο, οι διαχειριστές δημόσιων 
κτημάτων, τα ν.π.δ.δ. και οι δήμοι και οι κοινότητες μπο¬ 
ρούν μέχρι 31 Δεκεμβρίου 1989 ν α καταγγείλουν, εφό¬ 
σον έχει λήξει η συμβατική τους διάρκεια, τις μισθώσεις 
των ακινήτων που τους ανήκουν κατά κυριότητα ή που 
τους έχουν παραχωρηθεί κατά χρήση από το δημόσιο ή 
άλλο ν.π.δ.δ. με σκοπό να χρησιμοποιηθεί ο όλος χώρος 
για να δημιουργηθεί άλσος ή πλατεία ή για ανάλογη χρήση 
στη διάθεση του κοινού ή για να αξιοποιηθεί ο χώρος στα 
πλαίσια χρήσης γης που εχει εγκριθεί από το αρμόδιο 
υπουργείο ή για άλλη δημόσια ωφέλεια. Για το κύρος της 

καταγγελίας αρκεί να αναφέρεται στο σχετικό έγγραφο ο 
λόγος που τη δικαιολογεί κατά το προηγούμενο εδάφιο. 

2. Οι εκμισθωτές που αναφέρονται στην προηγούμενη 
παράγραφο οφείλουν να καταβάλουν ως αποζημίωση 
στους μισθωτές ποσό ίσο με τα μισθώματα δώδεκα (12) 
μηνών. Η λύση της μίσθωσης επέρχεται τρεις (3) μήνες 
μετά τμν επίδοση της καταγγελίας και την πραγμ ατική 
προσφορά της αποζημίωσης στον κάθε μισθωτή. 

3. Αν ο μισθωτής αρνείται να αποδώσει το μίσθιο, διατά¬ 
ζεται η αποβολή του από το αρμόδιο μονομελές πρωτοδι¬ 
κείο κατά τη διαδικασία των άρθρων 648 έως 662 του Κώ¬ 
δικα Πολιτικής Δικονομίας. 

4. Στην περίπτωση της παρ. 1 του παρόντος άρθρου, αν 
οι εργασίες κατεδάφισης δεν έχουν αρχίσει μέσα σε ένα 
χρόνο από την απόδοση όλων των μίσθιων χώρων στο δη¬ 
μόσιο ή τα ν.π.δ.δ., η καταγγελία ανατρέπεται και ο μισθω¬ 
τής έχει δικαίωμα επανεγκατάστασης με τους όρους της 
μίσθωσης που καταγγέλθηκε. 

5. Οι αγωγές για την άσκηση των δικαιωμάτων που προ- 
βλέπονται στην προηγούμενη παράγραφο εκδικάζονται 
κατά τη διαδικασία του άρθρου 48 παρ. 1 του παρόντος 
διατάγματος. 

Άρθρο 57 

Προστασία υπομισθώσεων 
(άρθ. 35 ν. 813/78) 

Υπομισθώσεις που υφίστανται νομίμως κατά την 1 η Σε¬ 
πτεμβρίου 1978, διέπονται από τις διατάξεις του παρό¬ 
ντος. 

Άρθρο 58 

Αναγκαστικές παρατάσεις της διάρκειας των μισθώσεων 
(άρθ. 28 παρ. 3 ν. 813/78) 

1. Μισθώσεις του άρθρου 2 του ν. 813/78 που έληγαν 
μέχρι 31.8.1978 ή έληγαν οπωσδήποτε μέχρι 31.8.1981, 
παρατείνονχαι μέχρι 31.8.1981. 

(ν.ΐ 219/1981) 

2. Μισθώσεις ακινήτων που καταστράφηκαν από πυρκα¬ 
γιά, οι οποίες αναφέρονται στο ν. 1219/1981, παρατείνο- 
νται και ρυθμίζονται σύμφωνα με τις προϋποθέσεις που 
ορίζει ο νόμος αυτός. 

(άρθ. 30 παρ. 1,31 παρ. 1 εδ. β’ ν. 813/78, 7 ν. 1219/ 
1981) 

3. Μισθώσεις υπαγόμενες στο ν. 813/1978 (ΦΕΚ 137 Α) 
που έληγαν μέχρι 31.8.1978 ή έληγαν οπωσδήποτε μέχρι 
31.8.1984, παρατείνονται μέχρι 31.8.1984. 

(άρθ. 30 παρ. 3 ν. 813/78,1 ν. 1417/1984) 

4. Μισθώσεις υπαγόμενες στο ν. 813/1978 (ΦΕΚ 137 Α) 
που έληγαν σύμφωνα με τη σύμβαση ή το νόμο μέχρι 
31.8.1986 παρατείνονται μέχρι την ημερομηνία αυτή. 

(άρθ. 4 ν. 1598/1986) 

5. Μισθώσεις υπαγόμενες στο ν. 813/1978 (ΦΕΚ 137 Λ) 
που έληναν σύμφωνα με τη σύμβαση ή το νόμο μέχρι 
31.12.1987 παρατείνονται μέχρι την ημερομηνία αυτή. 

(άρθ. 16 ν. 1738/1987, 

6. Μισθώσεις υπαγόμενε·; στο ν. 813/19/8 (ΦΕΚ 137 Α) 
ποπ έληγαν σύμφωνα με γπ σύμβαση ή το νόμο μέχρι 
31 .3. ί939 παρατείνονται μέχρι την ημερομηνία αυτή, με 
την επιφύλαξη του άρθρου 4 παρ. 1 του ν. 813/ 78. 

(άρθ. 1 ν. 1861/1989) 

7. Μισθώσεις υπαγόμενες στο ν. 813/1978 (ΦΕΚ 137 Α) 
που έληγαν σύμφωνα με τη σύμβαοη ή το νόμο μέχρι 


31.8.1990 παρατείνονται μέχρι την ημερομηνία αυτή, με 
την επιφύλαξη του άρθρου 4 παρ. 1 του ν. 813/78. 

(άρθ. 6 παρ. 1 ν. 1898/1990) 

8. Μισθώσεις υπαγόμενες στο ν. 813/1978 (ΦΕΚ 137 Α) 
που έληγαν σύμφωνα με τη σύμβαση ή το νόμο μέχρι 

31.8.1991 παρατείνονται μέχρι την ημερομηνία αυτή, με 
την επιφύλαξη του άρθρου 4 παρ. 1 του ν. 813/78. 

(άρθ. 1 παρ. 1 ν. 1962/1991, Α.Υ. Δικαιοσύνης 13992/ 
1992 (ΦΕΚ 132 Β) 

9. Μισθώσεις υπαγόμενες στο ν. 813/1978 (ΦΕΚ 137 Α) 
και στο άρθρο 4 παρ. 1 του ν. 1953/1991 (ΦΕΚ 96 Α) που 
έληγαν σύμφωνα με τη σύμβαση ή το νόμο μέχρι 

30.4.1992 παρατείνονται μέχρι την ημερομηνία αυτή, με 
την επιφύλαξη του άρθρου 4 παρ. 1 του ν. 81 3/78. 

(άρθ. 5 παρ. 1 ν. 2041/92, 2 παρ. 2 ν. 2235/94) 

10. Μισθώσεις αναφερόμενες στα άρθρα 1 και 2 του ν. 
813/1978, οι οποίες σύμφωνα με το άρθρο 1 του ν. 1962/ 
1991 και την 13992/1992 απόφαση του Υπουργού Δι¬ 
καιοσύνης (ΦΕΚ 132 Β) έληγαν στις 30.4.92, παρατείνο- 
νται αυτοδικαίως, με την επιφύλαξη των διατ άξεων του 
άρθρου 59 του παρόντος ως ακολούθως: 

α. μέχρι την 31 Αυγούστου 1995, αν ο μισθωτής έχει συ¬ 
μπληρώσει στη χρήση του μισθίου χρονικό διάστημα του¬ 
λάχιστον τριάντα (30) ετών, 

β. μέχρι την 31 Αυγούστου 1996, αν ο μισθωτής έχει συ¬ 
μπληρώσει στη χρήση του μισθίου χρονικό διάστημα του¬ 
λάχιστον είκοσι (20) ετών, 

γ. μέχρι την 31 Αυγούστου 1997, αν ο μισθωτής έχει συ¬ 
μπληρώσει στη χρήση του μισθίου χρονικό διάστημα του¬ 
λάχιστον δώδεκα (12) ετών. 

(άρθ. 5 παρ. 2 ν. 2041/92) 

11. Ως χρόνος παραμονής στη χρήση του μισθίου, κατά 
την έννοια της προηγούμενης παραγράφου, νοείται ο συ¬ 
νολικός συμπληρούμενος στο πρόσωπο του μισθωτή, ανε- 
ξαοτήτως τοσ είδους της συμβάσεως. Στο χρόνο αυτό συ¬ 
νυπολογίζεται και ο χρόνος των τυχόν δικαι οπαρόχων. 

(άρθ. 5 παρ. 3 ν. 2041/92, 2 παρ. 3 ν. 2235/94) 

12. Μισθώσεις που κατά τη σύμβαση και το άρθρο 5 του 
παρόντος Λήγουν από 1.5.1992 έως 31.8.1997 παρατεί- 
νονται αυτοδικαίως μέχρι την ημερομηνία αυτή. 

(άοθ. 5 παρ. 4 ν. 2041/92) 

13. Οι μισθώσεις των παραγράφων 10 και 12 του άρ¬ 
θρου αυτού διέπονται εφεξής από τις διατάξεις του παρό¬ 
ντος. Ειδικές συμφωνίες για λύση της μίσθωσης ή για σύ¬ 
ντμηση του χρόνου της, που έχουν καταρτισθεί εγκύρως 
μέχρι 1.5.1992, διατηρούνται σε ισχύ. 

(άρθ. 5 παρ. 5 ν. 2041/92) 

14. Οι διατάξεις των παραγράφων 10 έως 13 του παρό¬ 
ντος άρθρου εφαρμόζονται και στις υπομισθώσεις που 
υφίσταντο νομίμως κατά την 1.5.1992. 

(Αρθρο 59 
(άρθ. 6 ν. 2041/92) 

1. Στις μισθώσεις των παραγράφων 10 και 12 του προη¬ 
γούμενου άρθρου ο εκμισθωτής δικαιούται να αρνηθεί την 
παράταση, εφόσον ο μισθωτής κατά την 4η Μάίου 1992 
έχει συμπληρώσει στη χρήση του μισθίου διάρκεια δέκα 
(10) ετών. Η άρνηση γίνεται με έγγραφη δήλωση που επι¬ 
δίδεται στο μισθωτή εντός έξι (6) μηνών από την 1 η Μάίου 
1992. Στην περίπτωση αυτή η μίσθωση λήγει την 30 Απρι¬ 
λίου 1993. 

2. Στις περιπτώσεις της προηγούμενης παραγράφου ο 

εκμισθωτής οφείλει ως αποζημίωση το τριπλάσιο ποσό 
που ορίζεται στο άρθρο 29 παρ. 1 για την καταγγελία για 
ιδιόχρηση. Οι διατάξεις του άρθρου 29 παρ. 5 έχουν ανά¬ 
λογη εφαρμογή. 

3. Αν ο εκμισθωτής δεν ασκήσει την αγωγή απόδοσης 
εντός έξι (6) μηνών από τη λήξη,-η άρνηση της παράτασης 
θεωρείται ότι δεν επέφερε αποτελέσματα. 

4. Στην περίπτωση άρνησης της παράτασης, αν ο μι¬ 
σθωτής δηλώσει εγγράφως εντός μηνός από την επίδοση 
της άρνησης ότι προσφέρει μίσθωμα τουλάχιστον 10% 
της αντικειμενικής αξίας του μισθίου ετησίως και ο εκμι¬ 
σθωτής αποδεχθεί την προσφορά, καταρτίζεται νέα μί¬ 
σθωση που αρχίζει την 1 η Μαϊου 1993 και διέπεται κατά 
τα λοιπά από τις διατάξεις του παρόντος. Αν ο εκμισθωτής 
ανταπαντήσει εντός μηνός αρνούμενος την προσφορά, η 
μίσθωση λήγει κατά την παρ. 1 και ο εκμισθωτής οφείλει 
ως αποζημίωση το διπλάσιο της οριζόμενης στην παρ. 2. Η 
παράλειψη ανταπάντησης θεωρείται ως αποδοχή. 

5. Η άρνηση του εκμισθωτή να παραταθεί περαιτέρω η 
μίσθωση, καθώς και η προσφορά μισθώματος τουλάχιστον 
10% της αντικειμενικής αξίας εκ μέρους του μισθωτή, 
σύμφωνα με τις παραγράφους 1 και 4 αυτού του άρθρου, 
γίνεται εγγράφως και δεν ανακαλείται. 

6. Αν το καταβαλλόμενο μίσθωμα είναι τουλάχιστον το 
10% της αντικειμενικής αξίας, η διάταξη αυτού του άρ¬ 
θρου δεν έχει εφαρμογή. 

7. Στις περιοχές που δεν ισχύει το σύστημα της αντικει¬ 
μενικής αξίας ισχύει η αγοραία αξία. 

Αρθρο 60 

Αποκατάσταση άυλης εμπορικής αξίας 
(άρθ. 5 παρ. 6 ν. 2041/92, 2 παρ. 4 ν. 2235/94) 

1. Σε περίπτωση απόδοσης μισθίου λόγω λήξης της μί¬ 
σθωσης σύμφωνα με τις παραγράφους 10 έως 14 του άρ¬ 
θρου 58 και σε κάθε περίπτωση λήξης της μίσθωσης λόγω 
συμπλήρωσης δωδεκαετίας, ο εκμισθωτής οφείλει στο μι¬ 
σθωτή για την αποκατάσταση της άυλης εμπορι κής αξίας 
ποσό ίσο με το καταβαλλόμενο κατά το χρόνο της λήξης 
μίσθωμα δώδεκα (12) μηνών. 

2. Το δικαστήριο, εκτιμώντας τις ειδικές συνθήκες, 
μπορεί, ύστερα από αίτηση του μισθωτή, να αυξήσει το 
ποσό της προηγούμενης παραγράφου έως το ισόποσο δε¬ 
καέξι (16) μηνιαίων μισθωμάτων. 

3. Ο εκμισθωτής υποχρεούται να καταβάλει την αποζη¬ 
μίωση του παρόντος άρθρου πριν από την απόδοση του μι¬ 
σθίου, αλλιώς ο μισθωτής δικαιούται να αρνηθεί την από¬ 
δοση. 

Αρθρο 61 

Περιορισμός χρήσης μισθίου 
(άρθ. 5 παρ. 7 ν. 2041/92, 2 παρ. 4 ν. 2235/94) 

1. Επί μία διετία μετά την απόδοση του μισθίου λόγω λή¬ 
ξης της μίσθωσης, απαγορεύεται στον εκμισθωτή να ιδιο- 
χρησιμοποιήσει ή εκμισθώσει το μίσθιο για την ίδια δρα¬ 
στηριότητα που ασκούσε ο μισθωτής στο μίσθιο, εκτός αν 
το μίσθιο είναι ακίνητο ειδικά πρ οορισμένο για αυτή τη 
χρήση. 

2. Σε περίπτωση παράβασης της απαγόρευσης της 
προηγούμενης παραγράφου, ο εκμισθωτής οφείλει στο 
μισθωτή αποζημίωση ίση με το καταβαλλόμενο κατά την 
απόδοση μίσθωμα εικοσιτεσσάρων (24) μηνών. 

Άρθρο 62 

(άρθ. 2 παρ. 16 ν. 2235/94) 

Οι παράγραφοι 1 και 2 του άρθρου 20 εφαρμόζονται 
αναλόγως και στις περιπτώσεις που λήγει η μίσθωση σύμ¬ 
φωνα με το άρθρο 56 παρ. 10 και 12 και τα άρθρα 60 και 
61 του παρόντος. 

Άρθρο 63 
Μισθώσεις Ε.Ο.Τ. 

(άρθ. θ ν. 2206/94, 2 παρ. 31 ν. 2235/94) 

Οι παρατάσεις μισθώσεων ακινήτων ιδιοκτησίας του 
Ε.Ο.Τ. οι οποίες αποφασίσθηκαν και υπογράφησαν από 
τα αρμόδια όργανα του Ελληνικού Οργανισμού Τουρισμού 
κατά τους μήνες Αύγουστο, Σεπτέμβριο, Οκτώβριο και 
Νοέμβριο 1993, χωρίς να έχει λήξει η συμβατι κή διάρκεια 
των αρχικών μισθώσεων, είναι άκυρες και οι διοικητικές 
πράξεις που εκδόθηκαν για την έγκριση και τη σύναψή 
τους ανακαλούνται αυτοδικαίως με απόφαση του οργάνου 
που τις έχει εκδώσει. Η αληθινή έννοια της προηγούμενης 
παραγράφου είναι ότι σ τη διάρκεια των μισθώσεων που 
ρυθμίζει περιλαμβάνεται και η αναγκαστική παράταση του 
συμβατικού χρόνου. 

Άρθρο 64 

Αρμοδιότητα Υπουργείου Εμπορίου 
(άρθ. 2 παρ. 1 ν. 2235/94) 

Από 1 ης Σεπτεμβρίου 1994 η αρμοδιότητα για τις εμπο¬ 
ρικές και επαγγελματικές μισθώσεις ανήκει στο Υπουρ¬ 
γείο Εμπορίου. 

Άρθρο 65 

Κωδικοποίηση διατάξεων 
(άρθ. 3 ν. 2235/94) 

1. Με προεδρικά διατάγματα, που εκδίδονται μετά από 
πρόταση του Υπουργού Εμπορίου, επιτρέπεται η κωδικο¬ 
ποίηση σε ενιαίο κείμενο των διατάξεων για τις εμπορικές 
μισθώσεις και των μεταγενέστερων διατάξεων που άμεσα 
ή έμμεσα τροποποιούν ή συμπληρώνουν αυτές. 

2. Κατά την κωδικοποίηση επιτρέπεται η μεταβολή της 
σειράς των άρθρων, παραγράφων και εδαφίων, η δια¬ 
γραφή, σύμπτυξη ή προσθήκη νέων άρθρων, ως και οποιογ 
δήποτε αναγκαία φραστική μεταβολή χωρίς αλλοίωση της 
έννοιας του ισχύοντος κειμένου. 

Άρθρο 66 

Καταργούμενες διατάξεις 
(άρθ. 36 ν. 813/78) 

Από την έναρξη ισχύος του ν. 813/1978 (1.9.1978) κα- 
ταργούνται: α) το ν.δ. 1230/1972 «περί εμπορικών μισθώ¬ 
σεων», β) ο ν. 52/1975 «περί τροποποιήσεως και αναστο¬ 
λής της ισχύος διατάξεων του ν.δ. 1230/1972 «περί εμπο¬ 
ρικών μισθώσεων», γ) ο ν. 406/1976 »περί αναστολής λή- 
ξεως εμπορικών μισθώσεων και τροποποιήσεως διατά¬ 
ξεων του ν.δ. 1230/1972 «περί εμπορικών μισθώσεων και 
του ν.δ. 52/1975 κ.λ.π.» και δ) οι παρ. 3 και 6 του άρθρου 
1 του ν.δ. 159/1969 «περί ρυθμίσεως θεμάτων αφορώ- 
ντων τας Κεντρικός Λαχ αναγοράς Αθηνών και Θεσσαλο¬ 
νίκης και περί κυρώσεως πράξεων του Υπουργικού Συμ¬ 
βουλίου.» 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Αρθρο 67 
Έναρξη ισχύος 

1. Το παρόν διάταγμα αρχίζει να ισχύει από τη δημο¬ 
σίευσή του στην Εφημερίδα της Κυβερνήσεως. 

2. Οι κατ’ ιδία διατάξεις ισχύουν από την έναρξη ισχύος 
τους, όπως αυτή αναφέρεται στα νομοθετήματα που κω- 
δικοποιούνται με το παρόν. 

3. Σε περίπτωση νοηματικής διαφοράς επικρατεί το αρ¬ 
χικό κείμενο της διάταξης που κωδικοποιήθηκε. 


4. Τη δημοσίευση του παρόντος στην εφημερίδα της 
Κυβερνήσεως αναθέτουμε στον Υπουργό Εμπορίου. 

Αθήνα 4 Φεβρουάριου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

’ Ο ΥΠΟΥΡΓΟΣ ΕΜΠΟΡΙΟΥ 

ΚΩΣΤΑΣ ΣΗΜΙΤΗΣ 

